














2 |ISPOD PLOČNIKA 


Uvodni tekst u jedanaesti broj Ispod pločnika 


Nema dobre države ni 
institucij e 



Uvodnik 

Ispod pločnika je slobodarsko (ili 
anarhističkoj glasilo, mogli bismo reći 
đvomjesečnik, jer nanije hvatanje i praćenje 
zadanog ritma zasad polazilo za rukom. 
Unatoč svijesti o nestalnosti vremena i nje¬ 
govom neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji 
su započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je daje njezin 
upravljač najčešće u rukama masovnih medija 
koji su oduvijek bili naklonjeni svim vlas¬ 
tima. Upravo stoga postoje događaji i ideje 
koje se zaobilaze, kojima je neka nevidljiva 
ruka odredila mjesto ispod svakodnevnih 
senzacija i dnevnih kronika gradskih ulica. 
Jedna od ideja Ispod pločnika jest stoga 
da između ostalog bude prostor za takve, 
najčešće zaobilažene ideje, vijesti, stavove, 
razgovore i aktualne situacije slobodarskog 
pokreta. Uz različite prijevode, autorske 
članke, predstavljanja novih knjiga i drugih 
izdanja Ispod pločnika također nastoji pružiti 
otvorenu diskusiju teorije i prakse, odnosno 
papirnatih stavova i svakodnevnih postupaka, 
a ne samo periodično izdanje ideja na papiru. 
Sve je ovo ionako tek mali doprinos onome 
što pokret radi, ono ostalo i bitno događa se 
u svakodnevnom životu, na ulici, na rad¬ 
nom mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo 
ili ćemo donositi želimo naglasiti važnost 
i nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz osob¬ 
nog promišljanja iznesenih stavova, a ne puko 
usvajanje predstavljenih ideja. Uz sve to treba 
reći da stavovi izneseni u tekstovima nisu 
nužno stavovi iza kojih stoji uredništvo, već 
tekstove objavljujemo zato jer ih nalazimo 
zanimljivima i dobrom podlogom za diskusiju 
i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika os¬ 
tavljati i na frekventnijim kulturnim mjestima 
i knjižarama čiji popis možete naći na zadnjoj 
stranici... 

Financiramo se donacijama, pa kada naletite 
na kutiju na kojoj piše “donacije”, ubacite 
nešto, to će nam puno pomoći. 

Trenutno nemamo fizičku adresu, a kontak¬ 
tirati nas možete putem elektroničke pošte. 
Ukoliko želite pomoći na bilo koji način, 
poslati vijest/prilog, ili primati Ispod pločnika 
na svoju adresu, pišite na: 
ispodplocnika@net.hr 


U vrijeme kad izlazi ovaj broj Ispod 
pločnika, više je nego aktualna tema 
Evropske unije, protivnika i zagovornika 
ideje ekonomske integracije, idealista koji 
teže i političkoj pa valjda onda i kulturnoj 
integraciji, te onih koji zagovaraju 
zatvaranje u okvire nacionalnog, a jedno 
i drugo na tragu idealizma devetnaestog 
stoljeća i vremena revolucija koje su 
pokrenule srednje klase starog kontinenta 
kako bi s aristokracijom podijelili moć i 
učvrstili kapitalizam. 

Tako bi se ukratko mogla opisati atmosfera 
koja nas okružuje i koja vrti istu priču, iz 
kojeg god tabora dolazila - ili smo sami 
u „svojoj” državi ili smo u „zajednici” s 
drugima, no ono što, čini se, promiče svim 
zagovarateljima i protivnicima ove ideje, 
lijevim, desnim, liberalnim i ostalim je 
da smo zapravo uvijek u istim govnima, 
neovisno o tome kako će se zvati struktura 
koja nas iskorištava jer struktura je tek 
sredstvo, ali ne i izvor iskorištavanja. 

Da svedemo to na razinu „realnog”, uzmimo 
za primjer radnike, koje eto svi vole svojatati 


i odlučivati stoje najbolje za njih. Danas, 
u okviru nacionalne države, osoba koja je 
prisiljena prodavati svoj život (to zovu i 
prodavanjem vremena, jer bolje zvuči) i 
time postaje „radnik”, nema gotovo nikakvu 
zaštitu jer ga poslodavac, na ovaj ili onaj 
način uvijek može otpustiti, čime su svugdje 
doskočili „radom na određeno”, stoje samo 
drugi naziv za nadničarenje u klasičnom 
smislu. Takozvano „zdravstveno osiguranje” 
je nepotpuno jer ne pokriva sve troškove. 
Mirovina je također nesigurna, ako je uopće 
doživiš nakon 45 godina prekovremenih, 
loše hrane jer si skupu i dobru ne možeš 
priuštiti, dok ti alkohol i droge (legalne i 
ilegalne) nude kao olakšanje. Hoće li se taj 
odnos promjeniti ako ostanemo „sami” ili 
budemo „zajedno”? Neće. 

Da skratimo priču, postavimo još samo par 
pitanja: Hoće li u jednom ili drugom slučaju 
prestati uništavanje i iskorištavanje prirode? 
Hoće li nestati rasizam ih nacionalizam? 
Hoće li nestati rodne podjele? Hoće li nestati 
privatno vlasništvo? Ne, ništa od toga neće 
nestati, niti će se netko baviti tim pitanjem, 
osim možda kroz “kozmetičke” reforme 


Distribucija i financiranje 

Ispod pločnika želimo distribuirati na što različitijim mjestima. Ne postoji ciljana publika. Popis 
mjesta gdje gaje moguće pronaći nalazi se na zadnjoj stranici, a ukoliko želite pomoći u distribu¬ 
ciji, slobodno se javite putem e-maila i poslati ćemo vam željeni broj primjeraka. 

Sav rad na Ispod pločnika je volonterski, a financira se isključivo donacijama i benefit 
događanjima. Zato će svaka donacija biti od velike pomoći. Troškovi koje imamo su tisak, 
poštarina i još poneki sitni trošak. Unatoč niskim troškovima, oni ipak postoje i moramo ih iz 
broja u broj pokriti, o čemu ovisi i naklada, a koju želimo povećati kako bi proširili distribuciju. 


Novi i sve stare brojeve Ispod pločnika možete čitati na internetu: 

http://www.ispodplocnika.net 

koje za cilj imaju samo primiriti one koji su 
se usudili dići glas. Zato je pitanje ulaska 
ili ne ulaska Hrvatske u EU posve nebitno, 
barem iz anarhisičke perspektive, jer nam 
uvijek ostaje samo borba protiv moćnika, 
autoriteta, vlasništva i iskorištavanja, gdje 
god se oni nalazili i kako god se nazivali. 
Uostalom, koja je razlika između domaćih ili 
stranih tlačitelja, koja je razlika između ove 
ili one države ili institucije? Nikakva. 
Iskorištavanje je temelj društvene strukture 
koju dijele sve suvremene države i 
ekonomske zajednice poput EU. Kavez 
unutar kojeg se iskorištavanje događa nas 
ne zanima, ne zanima nas oblik i veličina 
kaveza - jedino što nas zanima je uništiti taj 
kavez! 

Upravo zbog toga je bila besmislena , javna 
rasprava” o EU jer to i nije rasprava, 
već kampanja koja zagovara ovu ili onu 
vrstu kaveza, robovanje radu, robovanje 
vlasništvu, reformama i ustupcima kroz 
malo veće plaće, takozvana „prava”... Sve 
to je zavaravanje idejom da reforme ili 
transformacije postojećeg stanja mogu nešto 
promjeniti. Ne možeš promjeniti nešto što je 
u svojim temeljima loše. 

U tom smislu, ne nudi nam se nikakva 
budućnost, ah to ne znači da ne možemo 
uzeti sve - osvojiti i stvarati svoju 
autonomiju, svoju slobodu i sposobnost 
da se povezujemo i organiziramo prema 
vlastitim potrebama. Tu nema mjesta 
temama koje nam nameću “odozgo”, 
nije nam bitno što govore i misle da 
su “važne političke teme”, zanima nas 
život, život vrijedan življenja, ono što se 
događa svakodnevno, ono što proizlazi iz 
naših neposrednih odnosa, zajedničkog i 
individualnog djelovanja, gdje smo sami 
mjerilo toga što nas i na koji način zanima 
i što je zapravo važno za naš život. To ne 
znači da ne treba uzvratiti udarac kad god 
nas napadnu - porezi, nameti, kontrola, 
kamere, škola, posao, mediji... sve to su 
udarci koje nam svakodnevno upućuju i na 
koje je nužno reagirati. No ne tražimo ništa, 
ne želimo ništa jer nam ništa ne mogu dati, 
nemamo zahtjeve, ah na svaki udarac ćemo 
uzvratiti kako god možemo i smatramo daje 
nužno, ah nećemo moliti i zadovoljavati se 
mrvicama kojima kupuju socijalni mir. 
Mimo, normalizirano masovno dmštvo je 
san svakog vlastodršca, kapitaliste, dmštvo 
u kojem proizvodnja teče neometano, a 
svatko obavlja “svoju” funkciju. Radnici 
rade, bogati se bogate, vladari vladaju... 

To je najgora noćna mora, situacija iz koje 
mnogi ne vide izlaz, iako je zapravo uvijek 
tu, pred nama. Preuzeti svoj život u svoje 
ruke znači stvoriti praktičnu autonomiju, 
prestati surađivati s “onima gore” i njihovim 
slugama, namšavati nametnuti red, biti 
solidaran... Pobuna nije nešto o čemu treba 
pričati ili predviđati, to se radi ili ne radi, 
sad, odmah, ovdje. 

Ne najavljujemo prelomno razdoblje, svaki 
danje preloman. 


Otpor “mjerama štednje” i sve jača državna represija u Grčkoj 

Sukobi i represija u Grčkoj 



Nakon najave i izglasavanja novih 
mjera štednje u Grčkoj, sukobi 
ne prestaju, čime se nastavlja 
dugogodišnja borba protiv insti¬ 
tucija koje društvo dovode na rub 
preživljavanja. Sukob uzrokuje 
nove valove represije, tako da s 
jedne strane policija na ulicama 
vodi rat kemijskim oružjem protiv 
prosvjednika, dok univerzitet, kao 
produžena ruka države, još jednom 
pomaže gašenje Indymedije Atena, 
glavnog komunikacijskog kanala. 

Sukobi na ulicama su kulminirali u trenutku 
kad su izglasane nove mjere štednje sredinom 
veljače, kada je procjenjeno da se u Ateni 
na ulicama nalazi čak pola milijuna ljudi. 
Zapaljeno je četrdesetak zgrada, banaka, oku¬ 
pirane su zgrade koje koriste razne državne i 
lokalne uprave, sukobi s policijom ne prestaju 
tjednima. 

I dok se sukob nastavlja već godinama, uz 
manji ili veći intezitet, putem prosjeda, oku¬ 
pacija, te razvoja novog vala urbane gerile, 
odgovor države je sve brutalniji pa je tijekom 
prosvjeda u veljači policija otela na desetke 
ljudi iz njihovih kuća ili na ulici i zatvara ih na 
osnovu tvrdnje da su “sudjelovali u ilegalnim 
radnjama tijekom prosvjeda”. Val represije je 
izazvao novi val prosvjeda i akcije solidar¬ 


nosti. 

Onda su na stranu represije stali i njeni stari 
suradnici - rektor Politheničke škole u Ateni 
nakon javne najave isključuje struju Indy- 
mediji Atena, čime još jednom nestaje stranica 
koja predstavlja jedan od glavnih kanala 
komunikacije zbog jednostavnog korištenja i 
mogućnosti slobodnog objavljivanja izjava, 
izvještaja i komentara aktualne situacije. 
Država i ekonomski moćnici koji vode otvore¬ 
ni rat protiv društva najbolje znaju da mediji 
igraju ključnu ulogu u tom ratu, čime svoju 
manipulaciju štite gašenjem neovisnih medija. 
Daljni razvoj situacije u Grčkoj možete pratiti 
(na engleskom) na http://www.occupiedlon- 
don.org/blog ili http://en.contrainfo.espiv. 
net 


Knjige i diskusije o društvenim promjenama i akcijama 

Osmi Anarhistički sajam knjiga 


Osmi anarhistički sajam knjiga u Za¬ 
grebu održat će se zadnji vikend u ožujku, 
odnosno prvi u travnju. Ove godine sajam 
se održava kao i nekoliko prijašnjih godina 
u galeriji Nova, a osim već tradicionalnog 
okupljanja anarhističkih izdavača, grupa 
i pojedinaca, u planu su razne diskusije, 
koje čine osnovu programa. Za razliku od 
prijašnjih godina, uz dikusije je organiz- 
rana i izložba, a u planu su i predstave za 
djecu i odrasle, o čemu će uskoro biti više 
riječi u programu. 


pokret i društvo. 

Tijekom prvih sedam godina sajam je okupio 
velik broj sudionika i sudionica, a na tisuće 
ljudi je posjetilo sajam i sudjelovalo u pro¬ 
gramu. 

Sajam knjiga je osmišljen na način da kroz 
otvorenu koncepciju stalno bude podložan 
promjenama, primjedbama i otvoren za nove 
ideje, a više o sajmu, kao i detaljima programa 
koji će biti uskoro objavljeni saznajte na 
www.ask-zagreb.org 


Osmi Anarhistički sajam knjiga u Zagrebu 
održat će se od 30. ožujka do 1. travnja 2012. 

godine u galeriji Nova, Teslina 7 (u dvorištu). 
Ove godine, sajam će posebnu pažnju posvetiti 
diskusijama o anarhizmu i upotrebi tehnologi¬ 
je, povijesti anarhizma u regiji, nuklearnoj 
energiji s posebnim osvrtom na Fukušimu, 
direktnim akcijama te nizu drugih tema, a pro¬ 
gram je kao i uvijek otvoren za sve prijedloge. 
Prva najava sajma je ujedno bila i poziv svima 
grupama, izdavačima i pojedincima da se 
prijave za sudjelovanje. 

Anarhistički sajam knjiga već osam godina 
okuplja izdavačke kuće, grupe, projekte i 
osobe uključene u slobodarski pokret, te 
sve zainteresirane. Osnovna ideja sajma je 
predstaviti anarhističku/slobodarsku literaturu 
i djelovanje što širem krugu ljudi, te stvoriti 
mjesto susreta i otvoriti diskusije važne za sam 

Masovna kultura i zabava kao roba u funkciji nadomjestka za život 


Avatari komodificirane kulture 



Situacionizmom inspiriran pregled povijesti 
i značenja kulture, od njenih početaka kao 
privilegije dokoličarskih klasa u starim 
društvima do njenog preuzimanja od 
strane buržoazije u 19. stoljeću i kasnijeg 
propadanja u današnju “masovnu kulturu” 
“zabave”, za koju autor tvrdi da je 
podređena logici robne ekonomije i prema 
tome “birokratski i industrijski supstitut”, 
“dekontekstualizirana i lišena povijesne 
perspektive” te namijenjena potrošnji 
“pasivne”, “djetinjaste” “promatračke 
publike”. 

Riječ “kultura” izvedena je iz latinskog colere, 
što znači obrađivati, uzgajati, kultivirati. 

Prvi koji je riječ koristio u značenju duhovne 
kultivacije, razvijanja intelektualnih i moralnih 
karakteristika, bio je Ciceron. Pretpostavlja 
se da su Rimljani izmislili ovaj pojam kako 
bi preveli grčku riječ padeia. Prema Hanni 
Arendt, Rimljani su kulturu poimali u odnosu 
na prirodu i povezivali je s iskazivanjem 
poštovanja i uvažavanjem djela prošlosti. 
“Štovanje” (španjolski culto) ima iste 
etimološke korijene kao i kultura. Čak i danas, 
kad govorimo o kulturi, obično je povezujemo 
s predodžbama o prirodi preobraženoj radom 
i spomenicima prošlosti, iako realnost kulture 
dugo vremena nije imala nikakve veze s takvim 
predodžbama. 

Kultura shvaćena kao odvojena društvena 


sfera gdje se slobodno stvara, aktivnost koja 
je sama sebi opravdanje, idealizirana je slika. 
Ovakva vrsta autonomije ima jednu slabu 
točku. Kultura je prošla kroz kraljevske 
dvorove, obitavala je u samostanima i 
crkvama, sponzorirale su je mecene palača 
i salona. Kad su je potonji napustili, kupila 
ju je buržoazija. Uživanje u kulturi bilo je 
privilegija dokoličarske klase, onih koji su 
oslobođeni prisilnog rada. Do 18. stoljeća 
kultura je bila nasljeđe aristokracije; nakon 
toga postala je nasljedstvo buržoazije. Pisci i 
umjetnici pokušavali su zadržati svoju slobodu 
štiteći neovisnost procesa stvaranja i živeći 
na marginama društvenih konvencija, ali u 
konačnici je buržoazija ta koja plaća krajnji 
rezultat, odnosno rad. 

Buržoazija određuje cijenu, bilo da im 
umjetničko djelo pruža zadovoljstvo ili ih 
provocira i šokira. Bilo daje korisno ili 
potpuno beskorisno. Za buržoaziju je kultura 
objekt prestiža; tko god je posjeduje, uspinje 
se na društvenoj ljestvici. Stoga potražnja 
vladajuće klase određuje stvaranje tržišta za 
kulturu. Za buržoaziju, kultura je vrijednost baš 
kao i sve ostalo, tržišna vrijednost, roba. Čak su 
i djela koja odbacuju svoj status robe, propituju 
komodificiranu kulturu i nameću vlastita 
pravila, također roba. Njihova vrijednost 
temelji se upravo na njihovoj sposobnosti 
raskidanja s prošlošću, jer potiču inovaciju, 
koja je ključna za tržište. Kultura u konfliktu s 


buržoazijom buduća je buržujska kultura. 
Kultura pod buržoazijom propala je jer se 
ogradila kao zasebna sfera proizvodnje 
ljudskog duha i ostala izdvojena od 
društvenih promjena. Predvodnici ranog 20. 
stoljeća - futuristi, dadaisti, konstruktivisti, 
ekspresionisti, nadrealisti - pokušali su 
ispraviti tu pogrešku osmišljajući i šireći 
nove subverzivne vrijednosti, nove buntovne 
načine življenja, ali buržoazija je znala kako 
ih trivijalizirati i otuđiti. Tajna im je bila 
u sprječavanju formiranja općeg gledišta. 
Najbolja otkrića bila su sterilizirana izdvajajući 
ih iz njihovog konteksta ekperimentiranja i 
kritike. Tržišni mehanizmi i specijalizacija 
podigli su zid između stvaratelja i 
revolucionarnog radničkog pokreta, koji 
je mogao pružiti temelj za isticanje svih 
subverzivnih aspekata njihovih djela. Umjetnici 
su tada odustali od svakog pokušaja mijenjanja 
svijeta i prihvatili svoj posao kao fragmentirane 
discipline, koje mogu proizvesti samo 
degradirana i bezazlena djela. 

Od znamenite je važnosti činjenica da, kad su 
obični ljudi proletizirani, popularna kultura 
nestaje. Kapitalistički sustav ljude podvrgava 
ropstvu za plaće i kultivirana buržoazija otkriva 
i prisvaja njihov folklor. Prva specifično 
buržujska kultura bila je romantizam. Kako 
se poklapao s revolucionarnim periodom, 
simultano je apologetski i kritičan; istovremeno 
veliča i propituje buržujske vrijednosti. Njegov 











kritički aspekt utjecao je na radničku klasu. 

Kad je proletarijat smislio plan prisvajanja 
društvenog bogatstva kako bi ga dao svima 
na raspolaganje, postao je svijestan svoje 
kulturne izolacije i postavio zahtjev za 
kulturom - u početku njenom romanticističkom 
varijantom - kao neizostavnim sredstvom 
svoje emancipacije. Njihove knjižnice, 
kulturni centri, racionalističke škole i 
obrazovne publikacije otkrivaju želju radnika 
za vlastitom kulturom, koju su prisvojili od 
buržoazije i uklonili s tržišta tako da koristi 
svima. Kulturne predvodnike, pokret koji je 
raščistio s prošlošću, zapalo je da osiguraju 
da radničko iskretanje buržujske kulture ne 
uvede ideološke mane potonjih u proleterski 
milje, nego da će umjesto toga voditi do 
stvarno novih i revolucionarnih vrijednosti. 

Da je do toga došlo, mogli bismo govoriti 
o autentičnoj proleterskoj kulturi. Ali, nije. 
Radničke pobjede, osobito one koje su dovele 
do skraćenog radnog dana, iskorištene su protiv 
njih. Dokolica je proletizirana i svakodnevica 
milijuna radnika otvorena je kapitalizmu. 
Dominacija se okoristila dvama moćnim 
oružjima koje je stvorila racionalizacija procesa 
proizvodnje: državnim obrazovnim sustavom 
i masovnim medijima - kinom, kazalištem i 
televizijom. S jedne strane bila je birokratska 
kultura, posvećena prenošenju ideja vladajuće 
klase, a s druge strane neviđeno širenje 
kulturnog tržišta koje je dovelo do stvaranja 
kulturne industrije. Stvaratelj i intelektualac 
mogli su birati između stola službenika i 
garderobe zabavljača. “Preliminarni uvjet 
nužan za promicanje radnika do statusa 
“slobodnih” proizvođača i potrošača vremena 
bila je nasilna eksproprijacija njihovog 
vlastitog vremena” (Debord). Spektakl je počeo 
postajati stvarnost s tim izvlaštenjem koje je 
započela kulturna industrija. Tehnološkim 
trikom dominiranja, napuštanje buržujskih 
privilegija nije mase radnika uvelo u kulturu, 
uvelo ih je u spektakl. Dokolica ih nije 
oslobodila, već je stavila završne nijanse na 
njihovo ropstvo. 

“Slobodno” vrijeme slobodno je jedino u 
nazivu. Nitko ne može slobodno raspolagati 
svojim vremenom ukoliko ne posjeduje otuđe 
potrebno za izgradnju svog svakodnevnog 
života. Tzv. slobodno vrijeme postoji u 
društvenim uvjetima u kojima nema slobode. 
Odnosi proizvodnje u potpunosti determiniraju 
život pojedinca i stupanj slobode koji 
posjeduje. Ta sloboda upražnjava se unutar 
tržišta. U vrijeme dokolice pojedinac žudi za 
ponudom koju mu nameće tržište. Što ima 
više slobode, veće je nametanje, odnosno, 
ropstvo. Slobodno vrijeme konstantna je 
aktivnost; produžetak je radnog vremena i 
preuzima osobine rada: rutina, zamor, dosada, 
brutalizacija. Pojedincu rekreacija više nije 
nametnuta da bi mu se omogućilo vraćanje 
snage koju je potrošio radeći, nego kako bi istu 
snagu nadalje koristio za potrošnju. “Zabava 
u kasnom kapitalizmu produžetak je rada” 
(Adomo). 

Kultura ulazi u domenu dokolice i postaje 
masovna kultura. Ukoliko buržujsko klasno 
društvo kulturne proizvode iskoristi kao robu, 
masovno društvo ih konzumira. Oni više ne 
služe samorazvoju ili penjanju na društvenoj 
ljestvici; njihova funkcija je zabavljanje i 
ubijanje vremena. Nova kultura je zabava 


i zabava je sada kultura. Ona uključuje 
razbibrigu, ubijanje vremena, a ne obrazovanje, 
a još manje oslobađanje duha. Biti razonođen 
znači umaknuti, ne razmišljati, i prema 
tome prilagoditi se postojećim uvjetima. 

Tako bijeda svakodnevnog života postaje 
izdržljiva. Industrijska i birokratska kultura ne 
suočava pojedinca s društvom koje potiskuje 
njegove želje, nego s društvom koje ukroćuje 
njegove instinkte, koči njegovu inicijativu i 
pogoršava njegovo intelektualno siromaštvo. 
Teži standardizirati pojedinca pretvarajući ga 
u stereotip koji pristaje subjektu dominacije, 
odnosno, promatraču. Industrijska kultura 
čitav svijet preobražava u “publiku”. Publika 
je po definiciji pasivna, njeno ponašanje 
temelji se na psihološkom poistovjećivanju s 
televizijskim herojem, s glumicom, s vođom. 

To su modeli lažne samorealizacije koji 
spadaju u otuđeni život. Slika prevladava nad 
svim dmgim oblicima izražavanja. Promatrač 
se nikad ne miješa, on se odriče odgovornosti; 
nikad ne prosvjeduje, on je umjesto toga 
pozadina prosvjeda. Nadalje, ako buntovništvo 
postaje kulturna moda, to je zato što su 
prosvjedi postali roba. Recentniji primjer je 
madridski “Movida” (Kulturni pokret nastao 
u Madridu tijekom post-frankovske tranzicije 
na demokraciju između 1975. i 1982. godine 
koji je nastojao kapitalizirati na novom okružju 
političke i kulturne slobode uvodeći inovativne 
filmove, modu i umjetnost na tržište) ili njegov 
komplement, barcelonska kontrakultura 
sedamdesetih. Stvarna svrha spektakla borbe 
je integriranje pobune, otkrivajući razinu 
pripitomljavanja ili idiotizma sudionika. 
Spektakl nastoji generalizirati obične životne 
trenutke koliko je god moguće prerušavajući ih 
u herojske i jedinstvene. Usred posvemašnjeg 
propadanja egalitarnih i liberterskih ideja, 
spektakl ostaje sam u stvaranju situacija, 
situacija u kakvima pojedinci ignoriraju 
sve što ne spada u zabavu. Na taj način 
promatrač je inkubiran; raspršeno biće koje je 
svakodnevni režim predodžbi “lišio njegovog 
svijeta, odsjekao od svih odnosa i učinio ga 
nesposobnim za ikakav fokus” (Anders). 

Osim što su bezvrijedni, proizvodi industrijske 
kulture su prolazni, jer se njihova ponuda 
mora konstantno obnavljati budući da režim 
svakodnevnog života prati hireve mode, a 
u modi vlada konstantna promjena. Moda 
postoji samo u sadašnjosti. Čak i prošlost 
zadobiva suvremena svojstva: marketing 
može El Quijota predstaviti kao knjigu koja je 
svježe tiskana, a Goyu kao trendovskog novog 
slikara. Poplava infonnacija koja bombardira 
promatrača dekontekstualizirana je, ogoljena 
od povijesne perspektive i usmjerena na umove 
koji su je spremni primiti, umove koji su 
povodljivi, bez pamćenja, i stoga ravnodušni 
prema povijesti. Promatrači žive samo u 
sadašnjosti. Uronjeni u stalnu sadašnjost, oni 
su poput djece, nesposobni razlikovati banalnu 
razonodu od javnog djelovanja. Oni ne žele 
odrasti; žele zauvijek ostati u adolescenciji. 
Vjeruju daje luckasto pretvaranje najprigodniji 
oblik ponašanja u javnim pitanjima, jer je to 
jedini oblik koji spontano nastaje iz njihove 
djetinjaste egzistencije. Ovo spektakularno 
pozitivno ocjenjivanje zaigrane parodije 
generalizira svijet nezrelosti, gdje odrasli 
moraju biti sputani. Infantilizacija jasno 
odvaja promatračku publiku od pravih aktera, 

vođa. Realnost je više nego iskrivljena: 
prosvjedi jedva mogu preživjeti manipulacije 
infliltriranih osnaživača, ali nikad neće 
preživjeti šaljivo prikazivanje. Ludistička 
ideologija valjana je savjest umova koji su 
infantilizirani spektaklom. 

Integrirani spektakal vlada tamo gdje su se 
stopile državna i industrijska kultura. Obje 
slijede ista pravila. Rastuća važnost dokolice u 
modernoj proizvodnji bila je jedna od nosećih 
sila procesa ekonomske tercijarizacije koja 
je karakteristična za globalizaciju. Kultura 
kao objekt za konzumaciju tijekom vremena 
dokolice razvijena je kao proizvodna sila. Ona 
stvara poslove, stimulira potrošnju i privlači 
turiste. Kulturni turizam sada postoji svugdje 
gdje je kulturna ponuda velik prioritet gradova. 
Kulturna industrija se razgranala i sada je 
kulturno tržište globalno. Kultura se izvozi 
i uvozi poput piletine. Tehnološki napredak 
u sektoru transporta pogodovao je ovakvoj 
globalizaciji; smeće je, kao što komunikacijski 
mediji pokazuju, isto za sve. U najdaljim 
kutevima svijeta sluša se “Macarena”. 

Nove tehnologije - internet, video, DVD, 
optička vlakna, kabelska televizija, mobiteli 
- ubrzale su proces globalizacije birokratsko- 
industrijske kulture; ponudile su i novi prostor: 
virtualni. U toj novoj dimenziji spektakl čini 
kvalitativni skok. Ovdje sve karakteristike 
ranije spomenute kulture poput banalizacije, 
jednodimenzionalnosti, zamora, površnosti, 
ideologije igranja, eklekticizam, fragmentacija 
itd., dosežu neslućene visine. Računalna 
kultura pomno popunjava program kolonizacije 
svakodnevnog života projicirajući ostvarenje 
želja u beznačajnom svijetu virtualnosti. 
“Interaktivno” svojstvo koje omogućuju nove 
tehnologije krši neka od pravila spektakla u 
elektromagnetskom eteru poput pasivnosti 
jednosmjernog prijenosa, i kao rezultat 
promatrač može komunicirati s drugima i 
aktivno sudjelovati, ali jedino kao duh. Njegov 
virtualni alter-ego može biti bilo što što želi 
unutar tehnološke matrice, osobito bilo što 
što stvarno biće neće nikada biti u stvarnom 
vremenu i prostoru, a podvostručujući se 
na ovaj način pojedinac pridonosi vlastitoj 
gluposti i time vlastitom uništenju. Suvremeno 
otuđenje manifestira se kroz nove mehanizme 
bijega poput neke vrste shizofrenije. 

U trenutnom povijesnom razdoblju i u mjeri u 
kojoj je nacrt oprečan dominantnom sistemu 
pojmljiv, vraćanje kulture kao ciceronske 
culture animi ne implicira strpljivu posvećenost 
učenju ili zanatsko razvijanje vještina, ili 
militantno obnavljanje pamćenja. Iznad svega 
to je praksa kulturne sabotaže neodvojiva od 
cjelokupne kritike dominacije. Kultura je davno 
umrla i već je dugo zamijenjena birokratskim 
i industrijskim supstitutom. Zato svatko tko 
priča o kulturi - ili umjetnosti, ili obnavljanju 
povijesnog pamćenja - bez pozivanja na 
revolucionarno preobražavanje društvenog 
života, govori s lešom u ustima. Svo djelovanje 
u ovoj domeni mora biti upisano u jedinstveni 
plan cjelokupne subverzije; sve tvorevine 
moraju kao rezultat biti fundamentalno 
destruktivne. Ne treba bježati od konflikta, 
treba ozbiljno promisliti o njemu i ostati unutar 
njega. 

Miguel Amoros 

(Tekst izlaganja na Ateneo Popular de 
TExample u Barceloni, 28. travnja 2005.) 

Što se zapravo dogodilo u maju 1968 i kako je spektakl uništio društvenu pobunu 


Spektakl Situacionističke 
Internacionale - maj 4 68 



Dok se Debordovo Društvo spektakla 
ocjenjuje kao najefikasniji izraz 
situacionističke kritike postojećeg 
svijeta, pokret okupacija iz francuskog 
maja ’68. smatra se vrhuncem njihove 
prakse, njihov ulazak u Povijest. 

Uz akademsku historiografiju, koja 
je u početku namjerno ignorirala ili 
minimalizirala ulogu SI u genezi i 
kasnijem razvoju proljeća oslobođenja 
(usmjeravajući reflektore na pristojniji 
pokret Mars 22), postepeno se razvijala 
opozitna teorija koja je, invertiraj ući 
trend, podigla spomenik svojim idolima. 

Međutim, s lakoćom opažamo kako je 
loš glas kojim se situacionisti krase pri 
svakom evociranju majskih dana, u biti 
najvećim dijelom izgrađen aposteriori, 
kao plod banalnog silogizma koji se 


stalnim ponavljanjem pretvorio u stečenu 
istinu. Ovi su uspješni menadžeri vlastitog 
lika pronašli oslonac, osim u svom 
neospornom talentu, u publici koja je 
pjevala slavopojke brandu, promovirala 
ga, i u nehotimičnom doprinosu medija, 
naviknutih na podjelu fiktivnih uloga 
sudionicima događaja u trenutku njegove 
medijske rekonstrukcije. Nakon što su 
mladom studentu Cohn-Benditu nadjenuli 
titulu lidera prosvjeda, nedostajao im je 
netko zreliji tko bi odigrao ulogu crne 
duše pobune. Sije savršeno odgovarala 
ovoj mračnoj ulozi, a i sama ju je 
priželjkivala. 

Kao što se Bela Lugosi do te mjere 
identificirao s ulogom koja gaje proslavila 
daje čak pokopan u Drakulinom kostimu, 
tako su i situacionisti nastavili glumiti 
„krivoučitelje” i nakon spuštanja zastora 


te odlaska publike. Stoga možemo reći 
da su bili slični onim istim „grupicama” 
koje su tada bila česta meta njihovih 
izrugivanja, budući da su i one isto tako 
pohitale uzjahati majskog zmaja pobune 
kako bi se okoristili njegovom snagom 
i ljepotom, a istovremeno povećali 
svoju klijentelu. Ipak je entuzijazam 
koji se širio tih strastvenih dana mogao 
predstavljati velik ulog u budućnost. Iz 
toga će se izroditi patetična konkurencija 
između situacionista (po kojima je sve 
započelo agitacijom četvero ili petero 
„antistudenata”, Les Enrages, u siječnju 
1968. u Nanterreu, pod utjecajem same 
SI), nekoliko anarhista (koji nas neumorno 
podsjećaju na veliki odjek prepirke, 8. 
siječnja, između ministra Missoffea i 
Cohn-Bendita te mjera poduzetih protiv 
potonjeg) i trockista (uvjerenih da se 

ništa ne bi bilo odvilo bez gorljivog 
aktivizma militanata njihove omladinske 
organizacije, Jeunesse Communiste 
Revolutionnaire). Nakon što se budu 
našle u središtu pozornosti, primadone iz 
maja ’68. koristit će se svim trikovima da 
izmame što glasniji aplauz. 

No, koji je to silogizam omogućio 
situacionistima uspon do vječne 
slave? Događaji iz francuskog maja 
’68. (divlji štrajk na svim društvenim 
razinama, kritika uloga i otuđenja, 
višednevni nestanak države) su najveći 
revolucionarni pokušaj koji je do danas 
doživjela neka razvijena industrijska 
zemlja. Situacionistička Intemacionala 
je neraskidivo vezala svoje ime za te 
događaje. Dakle, Sije najradikalnija 
revolucionarna organizacija koja je ikad 
djelovala u jednoj zapadnoj modernoj 
demokraciji. Povijest joj je svjedok. 
Ovakvo rezoniranje ne ostavlja 
prostora sumnji. Šteta što se kao u svim 
silogizmima zbog uzastopnog traženja 
potvrda počinje forsirati realnost. Ovaj tip 
logičkog slijeda postaje koristan naročito 
kad je nepogrešivost samo prividna. 

Ali, ostavimo sa strane virtuoznost logike 
i sagledajmo činjenice. Mada su već tada 
brojni povjesničari pokušavali ukrotiti 
francuski maj prikazujući ga kao prototip 
„studentskih prosvjeda”, ipak se odista 
radilo o „najvećem revolucionarnom 
trenutku kojeg je Francuska ikad doživjela 
nakon Pariške komune” (IS, br. 12). I 
zaista su pripadnici SI aktivno sudjelovali 
u tom trenutku, dodatno raspirujući 
plamen revolucije. Međutim, bilo bi 
suludo na temelju ovih činjenica zaključiti 
daje pobuna tog dalekog maja izbila 
zaslugom situacionista ili pak da su oni 
zanosili mase. 

Prihvatiti situacionističku verziju 
činjenica, to jest pripisati četvorici ili 
petorici Bijesnih odgovornost za nemire 
u Nanterreu, smatranih polazišnom 
točkom pobune, bilo bi isto kao i tvrditi 
daje revolucija u Njemačkoj 1918. 
izbila zbog mornara koji su zahtijevali 
bolju prehranu ili da je pobunu u Los 
Angelesu 1992. izazvalo policijsko 
premlaćivanje Rodneya Kinga. Beskrajni 
su primjeri koje bi mogli navesti slijedeći 
ovu iskrivljenu logiku, ali ipak se na taj 
način, iz koristoljublja, uspijeva povod 
povijesnog trenutka prikazati kao uzrok 
iz kojeg je nastao. Neosporan je doprinos 
situacionista pri izbijanju pobune u 
maju ’68„ ali je isto tako očito vještačko 
predimenzioniranje njihovog udjela 
i pretvaranje u očaravajući mit, koji 
nastavljaju graditi njihovi sljedbenici. 

Kad bi se potrudili iz bližeg kuta sagledati 
aktivnost situacionista (nakon gašenja 
zasljepljujućih reflektora legende) i 
kad bi ih smjestili u društveni kontekst 


navedenog perioda, njihova bi se uloga 
u događajima koji su ih proslavili naglo 
umanjila. 

U tu je svrhu vrlo instruktivno usporedno 
čitanje rekonstrukcija samih situacionista 
ili njihovih poklonika. Radi se o sljedećim 
djelima: Rene Vienet, Enrages et 
situationnistes dans les mouvement de 
occupations, posljednji broj časopisa 
IS, Mario Lippolis, Ben venga maggio 
e ’l gonfalon selvaggio i povijest SI od 
Jean-Fran^oisa Martosa, Histoire de 
l'Internationale situationniste. Pitanja 
oko kojih se vrte prosituacionističke 
interpretacije tih „bijesnih dana” su 
zapravo samo dva. Po čemu se razlikovala 
francuska pobuna od događaja koji su se 
istovremeno odvijali u ostatku Europe, a 
i SAD-u, što ju je to učinilo radikalnijom 
u odnosu na druge iz tog doba? I kome 
pripisati ulogu inicijatora pobune, tko ju je 
bolje utjelovio? 

Odgovor na prvo pitanje je vrlo 
jednostavan: samo je u Francuskoj pokret 
izašao iz studentskih okvira, značajno se 
šireći na ostatak društva. Do preokreta 
dolazi, po Reneu Vienetu, 14. maja kad 
su „radnici poduzeća Sud-Aviation iz 
Nantesa okupirali tvornicu i u nju se 
zabarikadirali, nakon što su direktora 
i ostale upravitelje zatvorili u urede, 
blokirajući vrata”. Ovu „okupaciju su 
mnogi smatrali od značajne važnosti”. 
Slijedećeg su dana, 15., čuvši vijest iz 
Nantesa, „radnici Reanulta iz Cleona 
(Seine-Maritime) ušli u štrajk i odlučili 
zaposjesti tvornicu, zatočivši upravitelje. 
Zatim su i tvornice Lockheed u Beauvaisu 
i Unulec u Orleansu obustavile rad. U 
predvečerje je, u trenutku izlaza gledatelja, 
dvjesto ili tristo osoba ušlo u Odeon- 
Theatre i okupiralo ga”. 

No, to nije sve. „Ujutro 16. maja, na vijest 
okupacije tvornice Reanult-Cleon, jedan 
dio radnika Nouvelles Messageries de la 
Presse Parisienne započinje divlji štrajk”. 
Taj isti dan, 16. maj, označava „trenutak 
kad radnička klasa, na ireverzibilan način, 
počinje podržavati razvoj pokreta. U 14 
sati već je okupirana tvornica Renault u 
Flinisu. Između 15 i 17 divlji se štrajk 
širi Renault-Billancourtom. Okupiranje 
tvornica počinje se širiti čitavom regijom”. 
I upravo će u tom trenutku euforije, 
kad se pokret okupacija već počeo širiti 
radnim mjestima, Comite d’Occupation 
de la Sorbonne, podržan situacionistima, 
objaviti u 15:30, 16. maja, slavni 
komunikej kojim potiču na „imedijatnu 
okupaciju svih tvornica u Francuskoj 
i formiranje radničkih savjeta”. Ovu 
rekonstrukciju događaja napisao je Vienet 
u julu te iste godine, dok je sjećanje na te 
dane bilo još svježe u memoriji sudionika. 
Prijeđimo sada na drugu verziju tih 
istih činjenica, iz Martosove knjige 


koju je 1989. objavila u Francuskoj 
nekomercijalna izdavačka kuća, Lebovici, 
dugogodišnji „glasnici” preostale SI. 

Kaže Martos: „14. maj: u Nantesu 
su radnici okupirali tvornicu i nju se 
zabarikadirali. Situacionisti se pak 
udružuju s ekstremističkom elitom iz 
Nanterrea i formiraju Comite Les Enrages 
— Internationale Situationniste, koji 
će već idućeg dana kontrolirati Comite 
d’Occupation de la Sorbonne; 16. maj, 15 
sati: Comite Les Enrages — Internationale 
Situationniste, u ime okupirane Sorbone, 
poziva na »imedijatnu okupaciju svih 
tvornica u Francuskoj i formiranje 
radničkih savjeta...« Istog dana u Renault- 
Billancourtu baza nameće štrajk. Divlji se 
štrajk zatim širi čitavom zemljom, u njemu 
učestvuje jedanaest milijuna radnika.” 
Tako se izgrađuje legenda. U svojoj 
kronologiji Martos izostavlja 15. 
maj, dan kad su se okupacije proširile 
na tri tvornice i jedno kazalište, kao 
što zaboravlja da su 16. maja ,prije 
komunikeja Sorbone, već bile okupirane 
Nouvelles Messageries ijedna tvornica 
Renault. Što se tiče najveće francuske 
tvornice, Reanult-Billancourt, Martos 
pokušava (što je zaista smiješno) prikazati 
njenu okupaciju kao izravnu posljedicu 
navedenog sorbonskog poziva. 

Očigledno je da su se nemiri u toj 
tvornici odvili, kao što tvrdi i Lippolis, 
„između 14 i 17:30 pod utjecajem vijesti 
iz Nantesa, Cleona, Flinisa”. Kratko 
rečeno, situacionisti pozivaju na okupaciju 
tvornica tek nakon što je ona već počela i 
bila poznata. 

Međutim, kada se onda odvio povijesni 
susret studenata i radnika? Ni u Parizu, 
ni u Nanterreu, sjedištu situacionističke 
aktivnosti, već u provinciji, u Nantesu i 
u Lionu. Upravo u tim mjestima pokret 
okupacija po prvi puta izlazi u javnost 
u svojoj potpunosti. Okupacija Sud- 
Aviationa u Nantesu odvila se nakon što 
su se prethodnog dana, ponedjeljak 13., 
studenti i radnici zajedno borili protiv 
policije. Slijedećeg je dana nekoliko 
radnika, poučenih novim iskustvom, 
zauzelo tvornicu i odmah dobilo potporu 
studenata. Izgleda daje nakon toga Nantes 
bio jedini francuski grad gdje se štrajkaši 
nisu ograničili samo na okupiranje radnog 
mjesta, već su pokušali stvoriti novi 
oblik društvene organizacije. U svojoj 
knjizi Lippolis tvrdi čak da Sud-Aviation 
u Nantesu nije bila prva okupirana 
tvornica u Francuskoj, u utorak 14. maja, 
zato što već prethodnog dana ,,u Lionu 
grupe radnika i studenata, nakon dužih 
zajedničkih borbi, zauzimaju zajedno 
Rhodiaceta i autonomno proglašavaju 
nastavak štrajka”. U istom su se gradu, 
nastavlja Lippolis, studenti i radnici 
sukobili s policijom već 9. maja, pri 

napadu na dvije zgrade štampe. Kad 
situacionisti tvrde da su „poduprli 
aktivnost nekih revolucionarnih grupa, 
koje smo upoznali, u Nantesu i u Lionu”, 
samo potvrđuju svoju neprisutnost u tim 
dijelovima zemlje. 

Mada svjesni da su bili samo jedna kap 
u olujnom oceanu, situacionisti ipak ne 
odustaju od svojatanja uloge pokretača 
u valu koji je, na trenutak, prijetio 
potapanjem starog svijeta. Kako bi uspjeli 
u toj nakani prikazat će činjenice koje 
su prethodile maju slijedeći reducirajuću 
logiku reklamnog tipa, uzimajući kao 
polazišnu točku vlastiti mikrokozmos. 
Dakle, budući da su okupacije tvornica 
posljedica okupiranih fakulteta, budući 
daje okupiranje fakulteta proizašlo iz 
studentskih nemira, budući da studentski 
nemiri započinju nakon glasovitog 
strasbourškog skandala 1966., a budući 
da ne možemo govoriti o skandalu iz 
Strasbourga bez doprinosa SI, proizlazi da 
francuski maj duguje sve upravo SI. 

1966.: u Strasbourgu izbija skandal 
nakon objavljivanja Bijede studentskog 
života, uz financijsku potporu lokalnog 
ogranka Nacionalne udruge francuskih 
studenata. Osvrnuvši se na događaje, 
ističući usput vlastitu ulogu u njima, 
situacionisti izjavljuju da će sve buduće 
pobune biti samo potvrda njihovih teza. 
Bilo bi zaista apsurdno vjerovati da su se 
studenti koji su tada izašli na ulice čitavog 
svijeta preobratili na revolucionarni put 
čuvši Riječ SI, ali taj apsurd nije nikada 
dotaknuo umove situacionista zato što 
su bili uvjereni da „su naše ideje u svim 
glavama, što je poznato.” 

No, sam Vienet tvrdi da „novi 
revolucionarni razvoj u industrijaliziranim 
zemljama... možemo datirati u 1953. 
godinu kad je podignut radnički ustanak 
u Istočnom Berlinu”, nakon čega je 
slijedila „mađarska revolucija 1956.”, 
čemu moramo pridodati i „studentske 
nemire u Berkleyu 1964. koji su doveli 
u pitanje cjelokupnu organizaciju života 
u najrazvijenijoj kapitalističkoj zemlji”, 
stvarajući pokret koji će se proširiti 
čitavom Europom, a nadasve Njemačkom, 
Italijom i Francuskom. Stoga, ne možemo 
tvrditi daje na studente iz Berkleya 
utjecala SI kad su pokrenuli prosvjede, 
nakon što je sveučilišna uprava zabranila 
pristup javnoj površini na kojoj su se inače 
okupljale razne političke studentske grupe. 
Strasbourški se studenti ne bi nikada bili 
susreli sa SI da im događaji sa drugih 
sveučilišta nisu pobudili pozornost, kao 
što su Les Enrages iz Nanterrea započeli 
svoje akcije uznemiravanja prije susreta 
sa situacionistima, koji se po Vićnetu 
odvio nakon 21. februara. Podsjetimo 
se također da naziv Les Enrages nema 
nikakve veze sa najekstremnijom 


strujom Francuske revolucije iz 1789. 
Enrages je senzacionalistička štampa 
nazivala sve studente koji su sudjelovali 
u nanterreovskim prosvjedima. Vienet 
čak precizira da su u neredima u rue Gay- 
Lussac, u noći onog slavnog 10. maja kad 
su sukobi s policijom trajali više od tri 
sata, sudjelovali studenti, srednjoškolci, 
blouson-noire, radnici, stranci, djevojke 
te „revolucionarni elementi gotovo svih 
ekstremnih grupa”. 

Treba li spomenuti nehotimičan doprinos 
sveučilišnih vlasti i policijskih brutalnosti 
u zaoštravanju sukoba? 

Dakle, naspram ogromnog kolektivnog 
čina, što je oduvijek i bio svaki 
revolucionarni pokušaj (prijelomni 
trenutak uzrokovan isprepletenošću 
brojnih elemenata, čimbenika i okolnosti), 
nastojati odrediti kome pripada uloga 
okidača zaista je uzaludan pokušaj, koji 
može biti koristan samo politikantima 
u potrazi za novacima, sakupljačima 
medalja i fabrikantima idola. 

U svojoj knjizi Martos pomnjivo navodi 
da „kad se 1975. sveučilišno istraživanje 
posvetilo pisanoj riječi maja ’68. uz 
primjereno korištenje računala, otkrivene 
su i nove istine, koje grupa informiranih 
eksperata još nastoji držati u tajnosti. 

Des Tracts en mai 68 (Letci iz maja ’68.) 
uspijeva na taj način kvalitativno definirati 
pisane dokumente svih aktivnih grupa iz 
tog perioda, krenuvši od točno određenih 
kvantitavnih kriterija koji služe za 
mjerenje rječnika i sadržaja. Uz podršku 
računala navedena napredna komparativna 
metoda postiže neporecive rezultate: 
zbog vrlo visoke diversifikacije leksičkih 
oblika, zbog obujma i bogatstva rječnika, 
Situacionistička Internacionala je u maju 
’68. koristila najoriginalniji jezik.” 

U redu. Naš naklon „neporecivim 
rezultatima” dobivenim „uz primjereno 
korištenje računala”. No, nakon 
dodjele književne nagrade „Maj ’68.” 
situacionistima, trebali bi ispitati i sadržaj, 
osim stila kojim su izrazili svoje ideje. 

Tko se pobrinuo prelistati brdo letaka 
koje je cjelokupni pokret napisao u to 
doba, zasigurno je primijetio da se, osim 
književnog stila, uopće ne razlikuju od 
letaka brojnih drugih aktivnih grupa iz 
istog perioda. Bilo bi dovoljno pročitati 
letke Radničko-studentskog akcionog 
komiteta Censier ( Comite d’Action 
Travailleurs-Etudiants) koji je, mada 
još vezan za staru proletersku retoriku, 
dokazao sposobnost povezivanja i 
koordiniranja unutar okupirane tvornice 
(to jest, na istom polju gdje je i SI 
igrala odlučujuću bitku), nesumnjivo 
mnogo višu u odnosu na Komitet za 
održavanje okupacija ( Comitepour 
le Maintien des Occupations ). Svi su 
radikalni revolucionari tada izjavljivali 


da im je ukidanje klasnog društva krajnji 
cilj pokreta, svi su osuđivali javnu 
kontrarevolucionarnu ulogu staljinista i 
sindikalista, i svi su bili svjesni na kraju 
maja da se pokret nasukao na mrtvoj točki, 
ilustrirajući pri tome nekoliko mogućih 
razvoja situacije. I svi su se zadovoljno 
ograničili samo da upozore na ozbiljnost 
situacije. 

Upravo ova posljednja činjenica 
iznenađuje svakog tko se danas uputi 
u te daleke dane. Maj ’68. izgleda kao 
traženje bitka koje se, u nedostatku 
stvarne društvene prekretnice, odigralo 
više kao izražavanje nego kao djelovanje. 
Svi su željeli komunicirati i pričati. No, 
odbacivanje prošlosti nije nikada ušlo 
u nekakav sadržaj, dakle u sadašnjost. 
Krasne parole tada ispisivane, kao npr. 
„Ispod pločnika, plaža”, otvoreno su 
ukazivale na drugačiji mogući život. 

Ali, da bi se on ostvario trebalo je voditi 
revoluciju osim riječima, i dijelima. 
Međutim, i prosvjednici i država 
ponašali su se kao da postoji implicitan 
dogovor koji bi objema stranama branio 
prijeći kritičnu točku. Premda je pokret 
imao snage odbiti političku igru lažne 
revolucije, on je istovremeno bio toliko 
slab da nije mogao započeti autentičnu. 
Kao da su osjećali da se odvija nešto što 
bi moglo odvesti jako daleko, ali nitko se 
nije usudio zakoračiti na taj put. Svi su 
teoretizirali o „točki bez povratka”, ali 
sve je ona i terorizirala. Naspram snage 
prosvjednika država je pokazala svoju 
slabost. No, što je učinio pokret koji je dva 
tjedna vladao situacijom? 

Nažalost, pokret okupacija iz ’68. počinio 
je istu grešku Komune iz 1871. Tko je 
neočekivano držao Pariz na dlanu, kao 
što se gorko sjećao Lissagaray, „izgubio 
je u nekoliko sati sve blagodati za 
koje se izborio ujutro”. Isto se desilo i 
ustanicima iz ’68, zadovoljni stečenom 
slobodom i uvjereni daje radikalna 
promjena društva moguća bez uništenja 
države. Nevjerojatno, upravo jedan 
od najvećih limita pokreta okupacija, 
indiferentnost prema institucijama, u 
očima situacionista, zauzetih međusobnim 
odavanjem priznanja za istančani 
„povijesni senzibilitet”, postaje njegova 
najhitnija odlika. Vićnet je dodao kolorita 
zadovoljan činjenicom da se „po prvi 
puta u Francuskoj ignorirala država: 
upravo je to bila prva djelotvorna kritika 
jakobinizma koji je dugo vremena bio 
noćna mora revolucionarnih pokreta, 
uključujući i Komunu.” 

U opisu velikog prosvjeda 24. maja Mario 
Lippolis nas, nakon što je grupice koje 
su kanile okupirati nezaštićene zgrade 
ministarstava nazvao „lenjmističkim 
utvarama”, ushićeno podsjeća da se zgrada 
parlamenta „suvereno ignorirala”. 



Zaista nevjerojatno. Tih je dana čitav 
Pariz bio u rukama pokreta. Država je bila 
odsutna. Vladajuća se klasa pripremala 
na bijeg. Građanstvo je „od straha 
zanijemilo”. Čak se u redovima oružanih 
snaga nazirala neodlučnost. Međutim, 
umjesto da iskoristi povoljni trenutak 
za stvaranje nepovratne situacije, pokret 
je stao i vlast je iskoristila vrijeme za 
reorganizaciju te krenula u protunapad 
(nisu napadnuta skladišta oružja i 
nisu dignute u zrak institucije niti su 
srušeni zatvori ni zapaljeni sudovi...). 

24. maja je samo Burza gorila (ali 
„površno”, precizira Vienet). Čini se da 
je prevladavajuća ideja bila: ako ne želiš 
osvojiti vlast, zanemari je. O uništenju se, 
naravno, nije ni govorilo. 

Besmrtne de Sadeove riječi, kojima je 
Cornite Les Enrages — Internationale 
Situationniste otvorio komunikej 14. 
maja pozivajući na pripravnost, bile su 
samo intelektualni citat. „Uništite dakle 
definitivno sve što bi moglo jednog dana 
uništiti vaše djelo”, rekao je nekadašnji 
zatvorenik Bastilje. Šteta što nitko nije 
shvatio njegovo upozorenje, čak ni oni 
koji su ga citirali. 


SI je dokazala da se prisvajanje 
egzistencije ne smije svesti samo na 
proizvodnju već mora obuhvatiti sve 
aspekte života. Mada svjesna limita 
savjetske ljevice ipak je ponovila 
istu grešku: svela je slobodu na puko 
pitanje upravljanja. Dok su savjetski 
ljevičari razmišljali o samoorganizaciji u 
proizvodnji, situacionisti su mislili kako 
samo-organizirati svakidašnji život. Ali, 
društvena promjena neće nikada postati 
radikalna ako budemo samo davali nove 
odgovore na stara pitanja. 

Razočaravši očekivanja svih savjetskih 
ideologa, uključujući i situacioniste, 
većina francuskih radnika koji su u maju 
1968. krenuli u štrajk (jedanaest milijuna) 
nisu uopće okupirali tvornice, oni su 
ih dezertirali. Na apele revolucionara, 
krajem maja, za pokretanje industrije u 
korist pokreta, nisu se, s pravom, odazvali. 
Nisu bili revolucionari ti koji su morali 
raditi u tvornicama, oni su sjedili u starim 
palačama ispunjenim ozračjem i provodili 
vrijeme vijećajući. No, za razliku 
od intelektualaca koji bi podučavali 
revoluciju i koji misle da se odbijanje 
rada sastoji od tuđeg rada, francuski su 

radnici vrlo dobro znali da ne bi imali 
nikakve koristi od dobrovoljne okupacije 
sramotnog kutka koji im je kapitalizam 
dodijelio. Ako je točno da onom tko je 
dolje nije potreban onaj tko se nalazi gore, 
zato što se može samoorganizirati, onda 
je istina i da u svijetu koji su stvorili oni 
gore, svi oni koji su dolje nemaju ništa 
vlastito što bi organizirali. 

Radikalni društveni pokret ne može 
izostaviti svoj destruktivni dio. Izmjena 
društvenog poretka ne podrazumijeva 
samo uklanjanje dominante manjine, 
nego i uništenje čitavog svijeta koji 
je ona stvorila. Podrazumijeva, dakle, 
destrukciju. Ne zbog odanosti romantičnoj 
ideji ili zbog ekshumacije devetnaestog 
stoljeća niti se radi o rješenju za sve 
probleme, ona je samo nužan uvjet za 
konkretno pokretanje samoodređenja 
vlastite egzistencije. Nažalost, tih dana 
(koliko znamo) nijedan revolucionar nije 
uspio podijeliti prosvjednicima drevno 
oruđe sabotaže i demolirati spektakl. 

Naslov originala: Lo spettacolo e le sue 
tnacerie, „Machete”, br. 2, 4/2008, Italija, 
(s talijanskog prevela: Erika Preden) 

Intervju s ekonomskim antropologom Davidom Graeberom otkriva mitove suvremene ekonomije 


Sto je dug? 



David Graeber je autor knjige “Dug: 
prvih 5,000 godina” (“Debt: The First 
5,000 Years”, London: Melville House, 
2011). Intervju vodi Philip Pilkington, 
novinar i pisac iz Dublina. 

Počnimo. Većina ekonomista tvrdi da je 
novac izmišljen kako bi zamijenio sistem 
trampe. Ali, ti tvrdiš nešto potpuno 
drugačije, zar ne? 

Da. Sve nas uče standardnu “nekad davno” 
priču - to je bajka. Uistinu ne zaslužuje 
drugačije predstavljanje: prema ovoj teoriji 
sve su transakcije bile trampa. “Znaš što, 
dat ću ti dvadeset kokoši za tu kravu.” Ili 
tri šiljka strelice za to dabrovo krzno ili 
što god. Ovo je stvorilo poteškoće, jer tvoj 
susjed možda trenutno ne treba kokoši, pa 
onda morate izmisliti novac. 

Priča seže najmanje do Adama Srnitha i na 
svoj načinje temeljni mit ekonomije. No, ja 
sam antropolog i mi antropolozi već dugo 
znamo daje to mit jednostavno zato što 
bismo, da postoje mjesta u kojima 
svakodnevne transakcije poprimaju oblik 
“Dat ću ti dvadeset kokoši za tu kravu”, 


dosad već našli neka. Napokon, ljudi 
traže od 1776. godine, kad je objavljeno 
Bogatstvo naroda. Ali, ako samo na 
sekundu razmisliš o tome, nije iznenađujuće 
što nismo ništa našli. 

Razmisli o tome što oni ovdje govore 

- u osnovi: da će se hrpa neolitskih 
zemljoradnika u nekom selu, ili Indijanaca 
ili tko god, upuštati u transakcije isključivo 
na licu mjesta. Pa, ako tvoj susjed nema 
ono što trenutno želiš, nema veze. Ono što 
bi se stvarno dogodilo, a to antropolozi 
opažaju kad se susjedi upuštaju u neku 
vrstu međusobne razmjene, ukoliko želiš 
susjedovu kravu, rekao bi “krasna krava”, a 
on bi rekao “sviđa ti se? Uzmi je!” - i tada 
si mu dužan. Ljudi se prilično često uopće 
ni ne upuštaju u razmjenu - da su npr. pravi 
Irokezi ili drugi Indijanci sve takve stvari 
vjerojatno bi raspoređivalo žensko vijeće. 
Pravo pitanje nije kako trampa dovodi 

do nekog sredstva razmjene koje zatim 
postaje novac, nego kako to šire poimanje 
dugovanja postaje precizan sistem mjerenja 

- odnosno: novac kao obračunska jedinica? 
Do vremena kad su počeli povijesni zapisi 
stare Mezopotamije, oko 3200 pr. Kr., 


već se dogodilo. Postoji razrađen sistem 
obračunske novčane jedinice i složeni 
kreditni sistemi. (Novac kao sredstvo 
razmjene ili kao standardizirana platežna 
jedinica zlata, srebra, bronce ili čega kod, 
pojavljuje se mnogo kasnije.) 

Dakle, umjesto standardne priče - prvo 
postoji trampa, zatim novac, pa se iz 
toga razvija kredit - ako je išta, upravo je 
potpuno obrnuta. Prvo se javljaju kredit i 
dug, zatim tisućama godina kasnije nastaju 
kovanice i onda, tamo gdje stvarno postoji 
“dat ću ti dvadeset kokoši za tu kravu” 
vrsta trampe, obično se javlja ondje gdje je 
postojalo novčano tržište, ali se iz nekog 
razloga - kao npr. u Rusiji 1998. godine 
- valuta sroza ili nestane. 

Kažeš da je do vremena kad je počelo 
zapisivanje povijesti u Mezopotamiji 
oko 3200. pr. Kr. već postojala složena 
financijska arhitektura. Je li u to vrijeme 
društvo podijeljeno u klase dužnika i 
vjerovnika? Ako nije, kada se pojavljuje? 
I, vidiš li to kao najtemeljniju klasnu 
podjelu u ljudskoj povijesti? 



Izgleda da su povijesno postojale dvije 
mogućnosti. 

Jedna je ono što je postojalo u Egiptu: jaka 
centralizirana država i uprava koja od svih 
ostalih izvlači poreze. Najvećim dijelom 
egipatske povijesti nisu razvili naviku 
posuđivanja novca uz kamate. Vjerojatno 
nisu trebali. 

Mezopotamija se razlikovala jer se država 
razvila neravnomjerno i nepotpuno. U 
početku su postojali ogromni birokratski 
hramovi, pa dvorski kompleksi, ali nisu 
baš imali vlade i nisu izvlačili izravne 
poreze - smatrani su primjerenima samo 
za pokoreno stanovništvo. Ali, imali su 
ogromne industrijske komplekse s vlastitom 
zemljom, krdima i manufakturama. Tu 
se javlja novac kao obračunska jedinica; 
koristi se za raspodjelu sredstava unutar 
ovih kompleksa. 

Zajmovi s kamatama su vjerojatno nastali u 
poslovanju između uprave i trgovaca koji su 
imali, recimo, vunene artikle proizvedene 
u hramskim manufakturama (koje su 
barem u najranijem razdoblju barem 
djelomično bile dobrotvorna poduzeća, npr. 
domovi za siročad, izbjeglice ili invalide) 
i razmjenjivali ih s udaljenim zemljama za 
metal, drvo ili lapis lazuli ( nap. prev. vrsta 
poludragog kamena karakteristične plave 
boje). Prva tržišta nastaju na rubovima ovih 
kompleksa i izgleda da su uvelike djelovala 
pomoću kredita, koristeći hramske 
obračunske jedinice. Ali, ovo je trgovcima i 
upraviteljima hramova i drugim imućnima 
stvaralo mogućnost pružanja potrošačkih 
zajmova zemljoradnicima i tada bi, ukoliko 
bi recimo žetva bila loša, svi počeli zapadati 
u dužničke zamke. 

Ovo je bilo veliko društveno zlo starog 
vijeka - obitelji su morale početi zalagati 
svoja krda, polja i ubrzo su njihove žene 
i djeca odvođena da otplate dug. Često 
su ljudi u potpunosti napuštali gradove, 
pridružujući se polunomadskim družinama, 
prijeteći da će se vratiti silom i u potpunosti 
srušiti postojeći poredak. Vladari bi 
redovito zaključivali da je jedini način 
sprječavanja potpunog društvenog sloma 
proglašavanje čistih računa ili “brisanja 
pločica”; poništili bi sve potrošačke dugove 
i jednostavno počeli ispočetka. U biti, prva 
u svim ljudskim jezicima zabilježena riječ 
za “slobodu” je sumerska amargi, termin 
za slobodu od dugovanja, i šire općenitiju 
slobodu, što doslovno znači “povratak 
majci”, jer su, kad bi se proglasili čisti 
računi, svi dužnički robovi mogli ići svojim 
domovima. 

U svojoj knjizi si spomenuo da je dug 
moralni koncept mnogo prije nego što 
postaje ekonomski koncept. Također si 
napomenuo da je veoma ambivalentan 
moralni koncept jer može biti i pozitivan 
i negativan. Možeš li reći nešto o tome? 
Koji aspket je istaknutiji? 


Pa, sklono je radikalnom preokretanju s 
jednog na drugi. 

Povijest bi se mogla ispričati ovako: 
egipatski (oporezivanje) i mezopotanski 
pristup (lihvarstvo) se stapaju, ljudi moraju 
posuđivati kako bi platili poreze i dug 
postaje institucionaliziran. 

Porezi su također ključni u stvaranju 
prvih tržišta koja koriste novac, od kad 
su, čini se, izumljene kovanice ili barem 
široko popularizirane za plaćanje vojnika 

- više ili manje istodobno u Kini, Indiji i 
na Mediteranu, gdje vlade uviđaju daje 
najlakši način za opskrbljivanje vojske 
izdavati im standardizirane komadiće zlata 
ili srebra i tada zahtijevati da im svi ostali 
u kraljevstvu daju jednu od tih kovanica 
natrag. Tako otkrivamo da se jezik duga i 
jezik moralnosti počinju stapati. 

U sanskritu, hebrejskom, aramejskom, 
“dug”, “krivnja” i “grijeh” su zapravo ista 
riječ. Mnogo od jezika velikih religijskih 
pokreta - obračun, otkup, karmički dug i 
slični izrazi - izvučeni su iz starog jezika 
financija. Ali, jezik se uvijek pokaže 
nedostatan i neprimjeren i izokrenut u 
nešto sasvim drugačije. Kao da veliki 
propovjednici i religijskih učitelji nisu imali 
drugog izbora nego koristiti takav jezik jer 
je takav jezik tada postojao, ali prilagodili 
su ga tako što su ga pretvorili u njegovu 
suprotnost: u način da se kaže da dugovi 
nisu sveti, ali oprost duga, ili sposobnost 
brisanja duga, ili spoznaja da dugovi nisu 
stvarni - to su uistinu sveti činovi. 

Kako se to dogodilo? Pa, sjećaš se kako 
sam rekao daje veliko pitanje o podrijetlu 
novca kako se osjećaj obvezanosti 

- “dugujem ti” - pretvorio u nešto što se 
može precizno kvantificirati? Čini se daje 
odgovor: kad postoji mogućnost nasilja. 
Ako nekorne daš svinju i oni ti zauzvrat 
daju nekoliko kokoši, možda ćeš misliti da 
su škrtice i rugati im se, ali nije vjerojatno 
da ćeš smisliti matematičku formulu za 
izračunavanje kolike su točno škrtice. Ako 
ti netko izbije oko u tučnjavi ili ti ubije 
brata, tada ćeš početi govoriti: “uobičajena 
odšteta je točno dvadeset i sedam najfinijih 
junica i, ako ne budu najviše kvalitete, bit 
će rata!” 

Izgleda daje novac, u smislu točno 
jednakih vrijednosti, proizašao iz takvih 
situacija, ali i rata i pljački, podjele plijena, 
ropstva. Npr., u ranosrednjovjekovnoj 
Irskoj su ropkinje bile najviša vrijednost. 

I mogao si odrediti točnu vrijednost svega 
u tipičnom kućanstvu iako je vrlo malo 
tih predmeta igdje bilo na prodaju jer 
su korišteni za plaćanje kazni ili odštete 
ukoliko bi ih netko slomio. 

Ali, kad shvatiš da su porezi i novac uvelike 
počeli s ratom, postaje lakše uvidjeti što 
se zapravo dogodilo. Na kraju, svaki 
mafijaš to razumije. Ako odnos nasilne 
otimačine, potpune moći, želiš pretvoriti 
u nešto moralno i, osobito, prikazati kao 
da su žrtve krive, pretvoriš ga u odnos 

dugovanja. “Dužan si mi, ali za sad ću ti 
progledati kroz prste...” Većina ljudi je 
kroz povijest vjerojatno to čula od svojih 
vjerovnika. I presudno je to što nemaš što 
odgovoriti osim: “čekaj malo, tko je ovdje 
kome što dužan?” I, naravno, žrtve su to 
govorile tisućama godina, ali u trenutku kad 
to kažeš, koristiš jezik vladara, priznaješ 
da su dug i moral zapravo ista stvar. U toj 
su situaciji religijski mislioci zapeli, pa 
su počeli s jezikom dugovanja i onda ga 
pokušali izokrenuti u nešto drugačije. 

Oprostit ćeš mi što mislim da je sve ovo 
veoma ničeansko. Poznato je da je u 
svojoj “Genealogiji morala” njemački 
filozof Friedrich Nietzsche tvrdio da 
je moralnost utemeljena na izvlačenju 
dugova pod prijetnjom nasilja. 

Osjećaj dužnosti usađen u dužnika po 
Nietzscheu je izvor civilizacije kao takve. 
Proučavaš kako su moral i dugovanje 
duboko isprepleteni. Kako Nietzscheovo 
objašnjenje izgleda nakon više od 
stotinu godina? I, što vidiš kao prvotno: 
moralnost ili dug? 

Iskreno, nikad nisam bio siguran je li 
Nietzsche stvarno bio ozbiljan u tom 
poglavlju ili je čitavo pojašnjenje samo 
način podbadanja njegove buržujske 
publike; način da istakne da, ukoliko 
kreneš od postojećih buržujskih premisa o 
ljudskoj prirodi, logično je da ćeš završiti 
na mjestu zbog kojeg će većini publike biti 
maksimalno neugodno. 

U biti, Nietzsche počinje svoje objašnjenje 
s potpuno istog mjesta kao i Adam Srnith: 
ljudska bića su racionalna. Ali, racionalno 
ovdje znači kalkulacije, razmjene i, potom, 
zamjenu i trampu; kupovanje i prodavanje 
je tako prva ekspresija ljudske misli i 
prethodi svim društvenim odnosima. 

Ali, tada otkriva zašto se točno Adam Srnith 
morao pretvarati da su neolitski seljaci 
obavljali transakcije na licu mjesta. Ukoliko 
nemamo ranijih moralnih odnosa jedni s 
drugima i moralnost nastaje iz razmjena, 
tada će postojeći društveni odnosi između 
dvoje ljudi postojati jedino ukoliko je 
razmjena nepotpuna - ukoliko netko nije 
platio. 

Ali, u tom slučaju jedna od strana je 
kriminalac, neplatiša, i pravda će morati 
započeti s osvetničkim kažnjavanjem 
takvih neplatiša. Time govori da su sve te 
zakonske odredbe u kojima stoji “dvadeset 
junica za iskopano oko” - da je zapravo 
izvorno bilo obrnuto. Ako nekom duguješ 
dvadeset junica i ne platiš, oni ti iskopaju 
oko. Moralnost počinje sa Shylockovih 
pola kilograma mesa. (nap. prev. Shylock 
je židovski zelenaš, Shakespearov lik iz 
komedije “Mletački trgovac” (1595.), koji 
posudi novac svom kršćanskom rivalu 
Antoniju, a kad mu ovaj ne uspije otplatiti 
dug, zahtijeva od njega pola kilograma 
mesa) 

Nepotrebno je isticati da za ovo nema 
nikakvih dokaza - Nietzsche je to u 
potpunosti izmislio. Pitanje je je li i sam 
vjerovao u to. Možda sam optimist, ali 
radije vjerujem da nije. 

Uglavnom, ima smisla jedino ako uzmeš te 
pretpostavke; da su sve ljudske interakcije 
razmjena i stoga su svi postojeći odnosi 
dugovi. Ovo prkosi zapravo svemu što 
znamo ili smo doživjeli od ljudskog života. 
Ali, jednom kad počneš razmišljati o tržištu 
kao modelu ljudskog ponašanja, završit ćeš 
s time. 

Ali, ako napustiš čitav mit o trampi i 
započneš sa zajednicom u kojoj ljudi imaju 
prethodne moralne odnose i tada pitaš 
kako ti moralni odnosi budu uokvireni 
kao “dugovi” - tj., nešto precizno 
kvantificirano, impersonalno, i time, 
prenosivo - pa, to je potpuno drugo pitanje. 
U tom slučaju, da, moraš početi s ulogom 
nasilja. 

Zanimljivo. Možda je ovo dobar trenutak 
da te pitam kako svoje djelo o dugu 
vidiš u odnosu na klasično djelo velikog 
francuskog antropologa Marcela Maussa 
o razmjeni poklona. 

Pa, na svoj način mislim da radim u velikoj 
mjeri u mausovskoj tradiciji. Mauss je bio 
jedan od prvih antropologa koji su pitali: 
pa, u redu, ako nije trampa, što je? Što ljudi 
koji ne koriste novac zapravo rade kad 
stvari prelaze iz ruke u ruku? Antropolozi 
su dokumentirali beskrajnu raznolikost 
takvih ekonomskih sistema, ali zapravo 
nisu izdvojili zajedničke principe. Mauss 
je primijetio da su se u gotovo svima od 
njih svi pretvarali da samo jedni drugima 
poklanjaju poklone i zatim gorljivo nijekali 
da išta očekuju zauzvrat. Ali, zapravo svi 
shvaćaju da postoje implicitna pravila i da 
će se primatelji osjećati primoranima da na 
neki način uzvrate. 

Maussa je fasciniralo što je izgledalo da 
to univerzalno vrijedi, čak i danas. Ako 
ekonomista slobodnog tržišta izvedem na 
večeru, osjećat će da bi trebao vratiti uslugu 
i kasnije me izvesti na večeru. Možda će 
čak misliti da nije u redu ako to ne napravi 
i to iako mu njegova teorija govori daje 
upravo dobio nešto za ništa i trebao bi biti 
sretan zbog toga. Zašto je to tako? Kakva 
je to sila koja me tjera da želim uzvratiti 
poklon? 

Ovo je važan argument i pokazuje da uvijek 
postoji određena moralnost u pozadini 
onoga što nazivamo ekonomskim životom. 
Ali, ako se previše usmjeriš na samo jedan 
aspekt Maussovog argumenta, završiš 
svodeći ponovno sve na razmjenu, uz uvjet 
da se neki pretvaraju da to ne rade. 

Mauss nije o svemu razmišljao u terminima 
razmjene; ovo postaje jasno ako pročitaš 
druga njegova djela osim “Poklona”. 

Mauss je inzistirao na tome daje u svakom 
društvu - uključujući i naše - u igri mnogo 


različitih principa osim reciprociteta. 
Uzmimo hijerarhiju kao primjer. Pokloni 
dani podređenima ili nadređenima uopće 
ne moraju biti uzvraćeni. Ako drugi 
profesor našeg ekonomista izvede na 
večeru, naravno, osjećat će da bi morao 
uzvratiti; ali, ukoliko to učini revni 
student, vjerojatno će smatrati daje samo 
prihvaćanje poziva dovoljna usluga; a 
ako mu George Soros plati večeru, tada 
je, sjajno, uistinu dobio nešto za ništa. U 
eksplicitno neravnopravnim odnosima, 
ako nekome nešto pokloniš, umjesto da 
ti uzvrati uslugom, vjerojatnije je da će 
očekivati da to ponoviš. 

Ili, uzmimo komunističke odnose - a njih 
ću definirati, zapravo slijedeći Maussa, 
kao odnose u kojima ljudi međusobno 
djeluju na temelju “od svakoga prema 
mogućnostima, svakome prema 
potrebama”. U tim odnosima ljudi se 
ne oslanjaju na reciprocitet, na primjer, 
kad pokušavaju riješiti problem, čak i u 
kapitalističkom poduzeću. (Kao što uvijek 
kažem, kad netko tko radi u Exxonu 
kaže “dodaj mi odvijač”, drugi mu neće 
odgovoriti “da, a što ću dobiti za to?”) 
Komunizam je na neki način temelj svih 
ljudskih odnosa - u tome da, ako je potreba 
dovoljno velika (utapam se) ili je trošak 
dovoljno malen (mogu li dobiti vatre?), od 
svih će se očekivati da se tako ponašaju. 
Uglavnom, to je ono što sam dobio od 
Maussa. Uvijek će u igri simultano biti 
mnogo različitih načela u bilo kojem 
društvenom ili ekonomskom sistemu - i 
zato zapravo nikad ne možemo ove stvari 
svesti na znanost. Ekonomija to pokušava, 
ali čini to ignorirajući sve osim razmjene. 

Prebacimo se onda na ekonomsku 
teoriju. Ekonomija ima neke prilično 
specifične teorije o tome što je novac. 
Postoji mainstream pristup koji smo 
ranije ukratko raspravili; to je robna 
teorija novca prema kojoj određeni 
artikli postaju sredstva razmjene kako 
bi zamijenili krute ekonomije trampe. 
Ali, postoje i alternativne teorije koje 
trenutno postaju sve popularnije. Jedna 
od njih je cirkulativna teorija novca 
prema kojoj je sav novac dug nastao 
od strane nekog ekonomskog činitelja. 
Druga - koja zapravo upotpunjuje 
cirkulativni pristup - nominalistička je 
teorija novca prema kojoj je sav novac 
sredstvo razmjene koje izdaje suveren i 
koje je potpomognuto ubiranjem poreza. 
Možeš li reći nešto o ovim teorijama? 

Jedna od mojih inspiracija za “Dug: prvih 
5,000 godina” bio je esej Keitha Harta 
"Dvije strane kovanice” (“Two Sides of the 
Coin”). U tom eseju Hart ističe da ne samo 
da različite škole ekonomije imaju različite 
teorije o prirodi novca, nego postoji i razlog 
za vjerovanje da su obje u pravu. Novac je, 
većim dijelom svoje povijesti, bio čudan 


hibrid koji poprima obličje i robe (objekta) i 
kredita (društvenog odnosa). Mislim da sam 
tome uspio pridodati povijesnu spoznaju 
da, iako je novac uvijek bio oboje, ziba se 
s jednoga na drugi - u nekim razdobljima 
kredit je primaran i svi usvajaju više ili 
manje nominalističke teorije novca, a u 
drugima prevlada gotovina i robna teorija 
novca preuzima vodstvo. Skloni smo 
zaboravljanju daje, recimo, u srednjem 
vijeku, od Francuske do Kine, nominalizam 
bio upravo zdravorazumski: novac je bio 
samo društvena konvencija; u praksi, bio 
je što god je kralj bio voljan prihvatiti kao 
porez. 

Kažeš da se povijest njiše između 
razdoblja robnog i razdoblja 
virtualnog novca. Ne misliš li da smo 
došli do trenutka u povijesti gdje smo 
zahvaljujući tehnološkoj i kulturnoj 
evoluciji možda zauvijek skončali s 
robnim novcem? 

Pa, ciklusi s vremenom postaju sve kraći. 
Ali, mislim da ćemo ipak morati čekati 
barem 400 godina da saznamo. Moguće je 
da ova era završava, ali sada me više brine 
prijelazno razdoblje. 

Posljednji put kad se dogodio opći prijelaz 
s robnog novca na kreditni novac, nije to 
bio ugodan prizor. Da navedemo neke, pad 
Rimskog carstva, doba Kali u Indiji i slom 
dinastije Han... Bilo je mnogo umiranja, 
katastrofa i pustošenja. Konačan ishod bio 
je na mnoge načine duboko oslobađajući 
za većinu koja je preživjela - dužničko 
ropstvo je, na primjer, uvelike uklonjeno 
iz velikih civilizacija. To je bilo značajno 
povijesno postignuće. Nestanak gradova 
zapravo je značio daje većina ljudi radila 
daleko manje. Ali, čovjek se ipak nada da 
promjena ovaj put neće biti toliko epska u 
svom opsegu. Osobito s obzirom na to da su 
stvarna sredstva za uništenje ovaj put toliko 
veća. 

Što po tebi u ljudskoj povijesti ima 
važniju ulogu: novac ili dug? 

Ovisi o tvojim definicijama. Ako novac 
definiraš na najširi način, kao bilo koju 
obračunsku jedinicu kojom možeš izraziti 
daje 10 ovih vrijedno 7 onih, tada ne možeš 
imati dug bez novca. Dug je samo obećanje 
koje novcem može biti kvantificirano (čime 
postaje impersonalno, i time, prenosivo). 
Ali, ako me pitaš koji je bio važniji 
oblik novca, kredit ili kovanica, tada bih 
vjerojatno morao reći kredit. 

Prijeđimo na neke od stvarnih problema 
s kojima se svijet danas suočava. Znamo 
da su u mnogim zemljama Zapada 
proteklih nekoliko godina kućanstva 
gomilala ogromne dugove, od dugova 
na kreditnim karticama do hipoteka 
(a potonje su jedan od glavnih uzroka 

nedavne financijske krize). Neki 
ekonomisti tvde da se je ekonomski 
rast od Clintonovog doba u suštini 
održavao na neodrživoj inflaciji dugova 
kućanstava. Što iz povijesne perspektive 
misliš o ovom fenomenu? 

Iz povijesne perspektive je prilično 
zlosutno. Moglo bi se zapravo otići dalje 
od Clintonovog doba - moglo bi se reći 
daje ono što danas doživljavamo ista 
kriza s kojom smo se suočavali u 70-ima; 
samo smo je kroz ove razrađene kreditne 
sporazume (i, naravno, prvorazrednu 
eksploataciju globalnoj Juga, kroz “krizu 
zemalja Trećeg svijeta”) uspjeli odgoditi na 
30 ili 35 godina. 

Kao što sam rekao, euroazijska povijest, 
uzeta u najširim crtama, njiše se amo-tamo 
od razdoblja u kojima prevladava virtualni 
novac i onih kojima dominira stvarna 
kovanica ili zlatna poluga. Kreditni sistemi 
starog Bliskog istoka omogućili su velika 
robovlasnička carstva klasične Europe, 
Indije i Kine, koja je koristila kovanice za 
plaćanje svojoj vojsci. U srednjem vijeku 
odlaze carstva, a s njima i kovanice - zlato i 
srebro pretežno je zaključano u hramovima 
i samostanima - i svijet se vraća kreditu. 
Tada, nakon otprilike 1492., ponovno se 
vraćaju svjetska carstva; i valute zlata i 
srebra zajedno s ropstvom, što se toga tiče. 
Ono što se događalo otkad je Nixon 
1971. napustio zlatni standard bilo je 
samo još jedan okretaj kotača - iako se, 
naravno, nikad dva puta ne događa na isti 
način. Doduše, mislim da smo na neki 
način stvari radili naopačke. U prošlosti 
su razdoblja kojima prevladava kreditni 
novac također bila razdoblja u kojima je 
postojala društvena zaštita dužnika. Jednom 
kad shvatiš daje novac samo društveni 
konstrukt, zadužnica, najprije se postavlja 
pitanje što će ljude spriječiti da ga poizvode 
u beskonačnost? I, kako spriječiš siromašne 
od padanja u zamke dugovanja i 
postajanja stvarnim robovima bogatih? 

Zato je postojalo mezopotamsko 
“brisanje pločica”, biblijski jubileji, 
srednjovjekovni zakoni protiv lihvarstva 
i u kršćanstvu i u islamu, i tako dalje i 
tako bliže. 

Od antike najgori scenarij za koji su 
svi mislili da će odvesti do potpunog 
društvenog kolapsa bila je velika kriza 
dugovanja; obični ljudi postali bi toliko 
zaduženi vrhovnom jedan ili dva posto 
populacije da bi članove obitelji počeli 
prodavati u ropstvo ili, s vremenom, i 
same sebe. 

Pa, što se dogodilo ovaj put? Umjesto 
stvaranja krovne institucije za zaštitu 
dužnika, stvorili su grandiozne, svjetske 
institucije poput MMF-a ili S&P-a ( nap. 
prev. Standard & Poor’s, poduzeće 
koje izdaje financijska istraživanja i 
analize dionica i obveznica) da zaštite 
vjerovnike. U biti objavljuju (protivno 


čitavoj tradicionalnoj ekonomskoj logici) 
da nijedan dužnik ne bi smio ne platiti 
dug. Nepotrebno je reći daje rezultat 
katastrofalan. Prolazimo kroz nešto što, 
barem meni, izgleda točno kao ono čega su 
se pradavno bojali: populacija dužnika kliže 
na rubu propasti. 

I, dodao bih, da je Aristotel danas prisutan, 
sumnjam da bi smatrao daje razlikovanje 
iznajmljivanja sebe ili članova svoje obitelji 
za rad i prodavanje sebe ili članova svoje 
obitelji za rad išta više od pravne sitnice. 
Vjerojatno bi zaključio da su većina 
Amerikanaca u svakom pogledu robovi. 

Spominješ da su MMF i S&P institucije 
koje su prvenstveno usmjerene na 
izvlačenje dugova za vjerovnike. Izgleda 
da je to postao slučaj i s europskom 
monetarnom unijom. Što misliš o 
trenutnoj situaciji u Europi? 

Mislim daje to osnovni primjer zašto 
postojeće uređenje očito nije održivo. Očito 
“čitav dug” ne može biti isplaćen. Ali, čak 
i kad su neke francuske banke ponudile 
dobrovoljni otpis duga Grčkoj, drugi 
su inzistirali na tome da će to svejedno 
smatrati neispunjenjem ugovornih obveza. 
Ujedinjeno kraljevstvo zauzima čak i 
čudniju poziciju da to stoji čak i za dugove 
koje vlada duguje bankama koje su bile 
nacionalizirane - tj., da tehnički duguju 
samima sebi! Ako to znači da invalidni 
umirovljenici više ne mogu koristiti javni 
prijevoz ili se moraju zatvoriti centri 
za mlade, to je jednostavno “realnost 
situacije”, kako oni to nazivaju. 

Sve više se otkriva da su te “realnosti” 
jednostavno realnosti moći. Jasno je da su 
bilo kakve izmišljotine koje tržišta sama 
podržavaju, da se dugovi uvijek moraju 
vratiti, propale 2008. godine. To je jedan 
od razloga zašto mislim da svjedočimo 
počecima reakcije nevjerojatno slične 


forme onoj koju smo vidjeli na vrhuncu 
“krize duga Trećeg svijeta” - što se, 
prilično čudno, zvalo “antiglobalizacijskim 
pokretom”. Ovaj pokret zahtijevao je 
istinsku demokraciju i uistinu pokušao 
prakticirati oblik direktne, horizontalne 
demokracije. Nasuprot tome bio je 
podmukao savez između financijskih elita i 
globalnih birokrata (bilo MMF-a, Svjetske 
banke, Svjetske trgovinske oganizacije, 
sada Europske unije ili čega god). 

Kad se tisuće ljudi počnu okupljati 
na trgovima u Grčkoj i Španjolskoj i 
zahtijevaju stvarnu demokraciju, ono što 
zapravo govore je: “Gledajte, 2008. ste 
pustili mačka iz vreće. Ako je novac sada 
stvarno samo društveni konstrukt, obećanje, 
skup zadužnica, i čak trilijuni dugova mogu 
se izbrisati ako to traže dovoljno moćni 
igrači, ako demokracija znači išta, znači da 
svi mogu sudjelovati u odlučivanju o tome 
kako se ova obećanja donose i ponovno 
ugovaraju.” Mislim daje to iznimno 
ohrabrujuće. 

Općenito govoreći, kako misliš da će 
se trenutna financijska/dužnička kriza 
riješiti? Neću te tražiti da zaviriš u 
poslovičnu kristalnu kuglu - jer je to 
blesavo i od koga tražiti - kakav razvoj 
budućnosti vidiš; u smislu, kako se sada 
postavljaš? 

Dugoročno sam prilično optimističan. 
Možda smo u proteklih 40 godina 
stvari radili unatraške, ali u okvirima 
petstogodišnjih ciklusa, 40 godina nije 
ništa. S vremenom će morati biti prepoznato 
da u razdoblju virtualnog novca moraju biti 
postavljene zaštite - i to ne samo one za 
zaštitu vjerovnika. Koliko će katastrofa biti 
potrebno za to? Ne mogu reći. 

Ali, u međuvremenu se mora postaviti 
drugo pitanje: kad provedemo ove reforme, 
hoće li se rezultati uopće moći nazivati 
“kapitalizam”? 

Sergej Kravčinski Stepnjak: Podzemna Rusija - revolucionarni profili i kratke priče iz života, MostArt, Zemun, 2011. 


Nakon nešto više od sto godina, Podzemna 
Rusija doživjela je još jedno domaće 
izdanje, čime je opet postala dostupna 
kao važan zapis i opis jednog razdoblja 
revolucionarne povijesti Rusije, ali i svijeta, 
jer upravo su događaji u Rusiji, kao i neki 
akteri tih događaja snažno utjecali na 
razvoj anarhističkih ideja i njihovo širenje 
u svijetu. 


Podzemna Rusija 


Punog naslova Podzemna Rusija - 
revolucionarni profili i kratke priče iz života, 
knjiga je podijeljena upravo na taj način - s 
jedne strane donosi pregled revolucionarnog 
djelovanja u jednom vremenski kratkom 
razdoblju čime pokazuje kako u pojedinim 
slučajevima jedno desetljeće može imati 
ogroman značaj. To je svakako bio slučaj 
u životima nihilista i nihilistkinja o kojima 
Sergej Stepnjak (pravog imena Sergej 
Kravčinski, poznatiji kao Stepnjak) piše, 
a kako je i sam bio aktivan sudionik tih 
događaja, priča ima veću težinu jer donosi 
rijedak prikaz iznutra, gdje nestaje svaka 
granica između političkog i osobnog, autora i 
aktera pa nema krive interpretacije, te gdje je 
jasno da su ruski revolucionari tog vremena o 
političkom razmišljali kao osobnom stotinjak 
godina prije nego se taj slogan pojavio. 

Knjiga govori o razdoblju od 1870. godine do 
negdje sredine narednog desetljeća, opisujući 
okolnosti u kojima se borba odvija, različite 
strategije koje revolucionarni pokret bira ili su 
mu nametnute, opisuje represiju carske Rusije, 
ali što je najvažnije, donosi uvid u to o kakvim 
ljudima je zapravo bila riječ. 

Toplina i brižnost kojom Stepnjak govori 
o svojim prijateljima i suborcima velika je 
vrijednost ove knjige, jer osim što govori o 
njihovim idejama, uspješno prikazuje kakvi su 
zapravo bili ljudi, što ih je motiviralo, zašto su 
se odricali svega i bili spremni podnijeti sve 
za revolucionarne ideje zbog kojih je većina 
ubijena, zatvorena i mučena. 

Jedna od zanimljivih činjenica koje knjiga 
iznosi je izjava Turgenjeva, koji je prvi koristio 
naziv nihilist, a revolucionari su ga, kako to 


često biva, prihvatili, koji kaže kako taj 
naziv zapravo označava revolucionara 
i nema nikakvu negativnu konotaciju, 
unatoč nastojanju da se nihiliste prikaže 
kao bezumne ubojice, što svakako nisu 
bili. 

U prilog tome govori i Stepnjak, koji 
opisujući događaje puno pažnje polaže 
na obrazlaganje različitih strategija 
koje su korištene i kako je uopće do 
njih dolazilo. Tako je prvi val nihilista 
bio umjetnički, književni, pjesnički i 
nakon što je utihnuo, pojavila se nova 
generacija mladih, obrazovanih ljudi 
koji su svoje revolucionarne ideje 
željeli prenositi narodu pa je usvojena 
strategija odlaska u narod. Odrekli su 
se svih društvenih privilegija koje su 
uživali i uputili su se diljem Rusije i 
tadašnjih ruskih pokrajina pa i duboko 
u Aziju “propovijedajući” ideje 
jednakosti, solidarnosti, autonomije, 
pravednosti. Ljudi u selima su ih rado 
slušali, no carski odgovor na to je bio oštar 
i okrutan - zatvorili su, mučili i ubili na 
stotine nihilista, što je dovelo do drugog vala 
aktivnosti. Okrutnost je izazvala reakciju, 
nastupilo je vrijeme osvete. 

Naime, situacija je bila takva da su okupljanja 
i diskusije bile zabranjene, knjige i novine 
također, a za najmanje prijestupe je bilo 
moguće završiti na robiji iz koje bi se malo 
tko vratio zdrav ili živ. U takvoj situaciji 
i sa stotinama i tisućama revolucionara u 
zatvorima, bilo je jasno da na silu treba 
odgovoriti silom. To nije bio lak izbor, niti 
poželjan, ali situacija gaje nametnula, kaže 
Stepnjak, koji je i sam ubio šefa policije u 
Sankt Petersburgu kao odmazdu za zatvaranje 
i smrt niza svojih prijatelja. 

Usljedile su krvave godine, koje su obilježile 
eksplozije, ubojstva, zatvaranja, bijegovi iz 
zatvora pa sve do kulminacije situacije kada 
nihilisti uspjevaju ubiti i samog cara! 
Podzemna Rusija poput kakvog akcijskog 
romana opisuje nevjerojatne poduhvate i 
način rada u stanju diktature i apsolutne 


Sergej Kravčinski 
Stepnjak 

kontrole, špijuni, doušnici, policija na svakom 
koraku, a s druge strane prijateljstvo, ljubav, 
solidarnost, borbenost i vjera u bolje sutra. 
Dokumentirajući neke od događaja i opisujući 
ljude, Stepnjak je objasni puno toga o 
aktivnostima koje je do tada samo zlonamjerno 
prikazivala vlast, mediji i prodržavni 
povjesničari. 

Utoliko je ova knjiga vrijedna čitanja jer ne 
donosi povijest koja nas određuje ili nam 
nameće izmišljenu tradiciju, već govori o 
ljudima koji su bili spremni ustati i boriti se 
onda kad se to činilo nemogućim. 

Prijevod potpisuje Mile od Umu, na čiju 
inicijativu je knjiga i objavljena, a za očekivati 
je još ovakvih poduhvata u budućnosti zbog 
čega je važno podržati ovo izdanje i time sva 
buduća za koja se nadamo da će uskoro biti 
objavljena. 

Knjigu je u Srbiji moguće pronaći u redovnoj 
distribuciji i knjižarama, a u Hrvatskoj je 
knjigu trenutno moguće pronaći u knjižari Što 
čitaš? ili putem njihovog webshopa. 


Ruska revolucija u Ukrajini 


Udruženje radikalnih 
knj ižara 

U Britaniji je osnovano Udruženje radikalnih knjižara, koje nastav¬ 
lja tradiciju koju je započela ugašena Federacija radikalnih knjižara 
tijekom osamdesetih godina dvadesetog stoljeća. 

Udruženje okuplja dvadeset knjižara i radikalnih distribucija koje 
povezuju teme poput anarhizma, socijalizma, feminizma, antirasizma 
i koje distribuiraju knjige i druge materijale koje potiču na društvene 
promjene lokalno i globalno. 

Ono što razlikuje ovu inicijativu od svih ostalih knjižarskih incijativa 
je u tome što okuplja male nezavisne knjižare koje su se našle na udaru 
velikih korporacija i pokušavaju opstati unatoč pritisku tržišne logike 
koja se nameće. Također, ovi prostori predstavljaju važne socijalne pro¬ 
store u kojima knjige nisu tek roba za prodaju, već politička literatura 
smještena u odgovarajući društveni kontekst. 

Više o udruženju i svim članovima te projektima možete saznati na 
http://www.radicalbooksellers.co.uk 


Posljednjih mjeseci se pojavilo nekoliko izdanja o anarhističkom 
djelovanju u Rusiji, a u ovom slučaju i Ukrajini, što je zanimljiva 
slučajnost, ali nas još jednom podsjeća na sve probleme s kojima su 
se anarhisti u povijesti susretali i neke rasprave koje su se nastavile 
do današnjih dana, poput pitanja revolucije, organizacije i suradnje s 
ljevicom. 

Sve to, i puno više pokriva knjiga The Russian Revolution in the 
Ukraine Nestora Mahnoa, po kojem se i naziva pobuna u Ukrajini, 
jedan od velikih anarhstičkih poduhvata, koji su na kraju slomili 
boljševici. 

Knjigu je krajem 2011. godine objavila izdavačka kuća Elephant Edi- 
tions. Predgovor potpisuje Daniel Guerin , dok je uvod za ovo izdanje 
napisao Alfredo M. Bonanno. 

Knjiga u trenutku dok ovo pišemo nije dostupna u tiskanom obliku, već 
je ovaj put je riječ o elektroničkom izdanju, pa knjigu možete besplatno 
skinuti i čitati na http://325.nostate.net/library/MAKHNO.pdf 







Pet izdanja DAF-ove nove bibiloteke Pet bijelih stepenica 

Pet bijelih stepenica 


Izdavačka kuća DAF je pokrenula novu 
biblioteku pod nazivmo Pet bijelih ste¬ 
penica, u sklopu koje je u prvom nizu ob¬ 
javio pet naslova. Osnovna ideja biblioteke 
je objaviti neke od kraćih anarhističkih 
tekstova ili po nekoliko njih, kako bi autori 
i autorice koji nisu pisali knjige ipak bili 
zastupljeni u izdanjima. 

Zapravo bi bila šteta da se pažnja posvećuje 
samo knjigama i tekstovima koju su objavljeni 
kao knjige jer izrazito puno kratkih tekstova 
obilježilo je anarhističku povijest, tijekom 
koje često i nije bilo vremena, volje ili čak 
potrebe pisati duge teorije, već je bilo nužno 
reagirati odmah i stvari reći kratko i jasno. 
Upravo to pokriva ova biblioteka. Riječ je o 
anarhističkim klasicima, ili barem anarhizmu 
srodnim tekstovima, jer Biichnerov Hesenski 
glasnik ne možemo nazvati anarhističkim, baš 
kao što je Bakunjinov panslavistički Manifest 
Slavenima tekst koji je nastao neposredno 
prije formiranja anarhsitičke misli u njegovom 
radu. Naravno, to ne umanjuje vrijednost ovih 
tekstova, kao ni činjenicu da nas svako novo 
anarhističko izdanje u regiji veseli. 

U nastavku teksta pročitajte par rečenica o 
svakom od izdanja: 

Georg Biichner: Hesenski 
glasnik - Lenz - Pisma 

Hesenski glasnik { 1834.) je 
prvi revolucionarni proglas 
koji počinje sloganom “Mir 
kolibama! Rat palačama!” 
i koji je Biichner napisao 
prožet idealima Francuske 
revolucije. 

Novela Lenz zauzima 
istaknuto mjesto u njegovu 

neveliku opusu. 

Pisma se uglavnom odnose na Hesenski 
glasnik. 

Paul Goodman: Crna zastava anarhizma 

Knjiga obuhvaća tri Goodmanova eseja od 
kojih prvi Crna zastava anarhizma govori 


o studentskom pokretu u 
Americi. Druga dva eseja 
su Moralnost znanstvene 
tehnologije i Psihologija 
nemoći. Goodman je cijeli 
život posvetio mogućnosti 
ostvarenja promjene 
društva. 

Voltairine de Cleyre: 
Direktna akcija 

Pored Direktne akcije tu su još tri njena eseja: 
Anarhizam, Kako se post¬ 
aje anarhist i U obranu 
Emme Goldman i prava 
eksproprijacije. Voltairine 
de Cleyre prominentna 
je američka anarhistkinja 
i feministkinja, jedna od 
mnogih važnih žena u 
anarhističkom pokretu. 


Mihail 

A. Bakunjin: Manifest 
Slavenima - Petar. A. 
Kropotkin: Omladini 

U jednoj knjizi objavljen 
je identičan pretisak dva 
teksta: Bakunjinov Mani¬ 
fest Slavenima i Kropot- 
kinov apel Omladini. Prvi 
tekst je objavljen 1922. u 
Beču u poznatoj Edition 
Slave, a drugi je objavljen 1909. u Splitu. 
Pretisak je identičan originalnim izdanjima. 

Henry David Thoreau: Građanski neposluh 
Knjiga pored Građanskog 
neposluha ima i lijepi 
predgovor R. W. Emersona 
koji je bio i njegov prijatelj 
i na neki način učitelj. Ovaj 
ogled postat će nadahnuće 
za nenasilne pobunjen¬ 
ike dvadesetog stoljeća, 
rado čitan i mnogo puta 
preštampavan u svijetu. 

Jacques Ellul: Anarhija i kršćanstvo, DAF, 
Zagreb, 2011 

Anarhija i 
kršćanstvo 

Francuski filozof Jacques 
Ellul pokazuje u svojem 
djelu, oslanjajući se na 
biblijske tekstove, da 
kršćanstvo u svom odnosu 
prema politici potiče na 
nepokornost, ustrajnost 
na različitom mišljenju, 
pa čak i na odbijanje 
svake vlasti i svake hijer¬ 
arhije. 

Jacques Ellul (1912-1994) bio je francuski 
pravnik, protestantski teolog, sociolog i anarhist. 
Napisao je više od četrdesetak djela različitih 
tematika, koje se međutim obično dijele u dvije 
kategorije: prva je sociološka, i tiče se ponajprije 
“problema Tehnike”. Najpoznatije djelo u toj 
kategoriji je Tehnika ili ulog stoljeća, objavljeno 
1954. i prevedeno na mnoštvo svjetskih jezika, 
koje se još i danas smatra jednim od najpronicavi- 
jih analiza tehnološkog društva u svim njegovim 
aspektima. U drugu kategoriju spadaju djela 
teološke tematike, među kojima je najpoznatije 
Subverzija kršćanstva (La subversion du Chris- 
tianisme), objavljeno 1984. 

Ali potonja je kategorizacija, premda korisna, 
suviše shematska, te, kao kod svakog značajnog 
mislioca, kategorije se i kod Ellula isprepliću 
ili stapaju. O tome svjedoči jedno od također 
najpoznatijih i najprevođenijih - i najkontrover- 
znijih - njegovih djela, Anarhija i kršćanstvo 
(Anarchie et christianisme, ob. 1998). “Mjesto što 
ga ono zauzima u Ellulovu opusu je jedinstveno 
i po tome što predstavlja najjasniji izraz autorove 
dvostruke pripadnosti: sjedne strane kršćanskoj 
Objavi, i s druge strane anarhističkoj stvari. Ne 
težeći nikakvom površnom i jeftinom pomirenju 
između njih, Ellul pokazuje - sa svojstvenom mu 
jasnoćom i prodomošću - gdje se one podudaraju 
i preklapaju, ali ne staje na tome: pokazuje naime 
i kako bi one mogle “surađivati” u budućnosti, 
kako bi mogle raditi na zajedničkoj stvari.” 

Ono je značajno i po tome što pruža jezgrovit 
primjer autorove osebujne egzegeze: tumačenja 
biblijskih odlomaka u svjetlu otpora ugnjeta¬ 
vanju i beskompromisne potrage za čovjekovom 
slobodom. (...) 

Buffy - ubojica kapitalista 


Buffy, anarhistička strip junakinja još jednom 
vodi borbu protiv krvožednih kapitalista, koji 
su ovaj put pravi vampiri pa osim klasičnog 
iskorištavanja, svojim podanicima stvarno piju 
krv. 

Ukratko, to je najbolji opis ovog stripa koji je 
objavila izdavačka kuća Što čitaš?, što je drugi 
strip u posljednjih desetak godina, ali svakako ne 
i posljednji. 

Buffy je, naravno, upravo ona Buffy na koju ste 
pomislili, strip koji je doživio i svoju ekranizaciju, 
ali u ovoj verziji ona nije tek tinejdžerka koja 
uz sve uobičajene aktivnosti tijekom noći ubija 
vampire, već se aktivno bori protiv rasizma, kapi¬ 


talizma i uopće iskorištavanja, pri čemu ipak ubija 
vampire jer upravo oni su vodeći kapitalisti. 

Ovaj strip će vas sigurno zabaviti, a osim toga, tu 
je i poseban dodatak pod naslovom “Tinejdžerska 
pop zvijezda”, koji govori o glazbenoj industriji, 
propalim i prodanim idealima i ispraznosti pop 
kulture. 

Riječ jeo klasičnoj intervenciji u proizvode pop 
kulutre, što se popularizirali situacionisti tijekom 
šezedestih godina dvadesetog stoljeća, pa je 
Buffy umetanjem novog teksta u strip od ubojice 
vampira postala ubojica kapitalista, što spada 
u red klasičnih usporedbi, a i u našem jeziku 
nalazi uporište jer “krvopije” su uvijek oni koji 
isporištavaju. 

Umjesto analizom, 
bave se sloganima 
starim 




Oni čiji život počiva na 
velikim ciljevima, moraju 
svoj život učiniti vrijednim 
življenja! 


Odvezli smo se u suton. Pred 
J nama su ne brojene mogućnosti.. 


Ne gubimo vrijeme! 
Neka nas samo naše 
nesputane težnje vod| 
kroz život! 



Budimo realni, 
zahtijevajmo 
nemoguće! 


Za život 
vrijedan 
'življenja! 



Sto čitaš? 

knjižara i puno više od toga 

Gundulićeva 11 

pon-pet 10:00 - 20:00 
subota 10:00 - 14:00 
www.stocitas.org 


Što čitaš? knjižara se nalazi u centru grada, a osim naših izdanja koja 
pokrivaju širok spektar tema, poput anarhizma, medija, strategija 
društvenog otpora, rodnih odnosa, održivog načina života, suvremene 
umjetnosti, otvorenih odnosa i drugačijeg života uopče... tu su i izdanja 
drugih izdavača, domaćih i stranih pa zato imamo dobar izbor srodnih knjiga 
na engleskom jeziku, a uz to i antikvarne knjige pa kod nas možete 
pronaći rijetka izdanja po niskim cijenama. 



Ispod pločnika možete 
pronaći u: 

ZAGREB :: knjižara Što čitaš?, 
Gundulićeva 11 // književni klub Booksa, 
Martićeva 14d // knjižara Jesenski i Turk, 
Preradovićeva 5 // knjižara Meandar, 
Kaptol centar // knjižara Planetopija, Ili¬ 
ca 72 // Superknjižara, Rooseveltov trg 4 
// net kulturni klub Mama, Preradovićeva 
18, // infoshop Pippilotta, Pierottijeva 11 
// ČAKOVEC :: knjižara VBZ, Kralja 
Tomislava 3 // KARLOVAC :: Domaći, 
Struga 1 // PULA :: knjižara Castropola, 
Zagrebačka 14 // MP Hacklab, Gajeva 
3 // RIJEKA :: infoshop Škatula, Delta 
5 // SPLIT : : infoshop Dislexia, Klub 
Kocka, Savska bb // ZADAR :: Smart 
shop, Stomorica 2 // Z.V.U.K./Infoshop 
Iskra, Rikarda Jeretova Katalinića 5 // ...i 
raznim javnim događanjima... Ukoliko 
ste u mogućnosti distribuirati Ispod 
pločnika, javite se i poslati ćemo vam 
željeni broj primjeraka... 

Vijesti i arhive 
tekstova 


U svakom broju objavljujemo listu 
anarhističkih glasila, grupa i projekata 
koji su aktivni, informativni, potiču 
samoobrazovanje... Vijesti i mnoge druge 
tekstove možete potražiti na nekim od 
ovih stranica. 

325 

http://325.nostate.net 

Anarchist Library 

http://theanarchistlibrary.org 

Angry News From Around The World 

http:// sysiphus-angrynewsfroma- 
roundtheworld.blogspot.com 

Centar za anarhističke studije 

http://www.anarhizam.hr 

Fire to the Prisons 

http://firetotheprisons.angelfire.com 

From the Greek Streets 

http://www.occupiedlondon.org/blog/ 

Kontrapunkt 

http ://www.kontra-punkt. info/ 

Stimulator.tv 

http://www.stimulator.tv/ 

Izdavačka kuća Što čitaš? 

http://www.stocitas.org 

Zine Library 

http://zinelibrary.info 




























































